613.328 proizvodi 231 prodavnica 5.029 brendova\nod 16.11.2019 do 15.12.2019\nod 07.11.2019 do 30.11.2019\nSlavska kupovina ...\nod 14.11.2019 do 26.11.2019\nod 07.11.2019 do 20.11.2019\nod 14.11.2019 do 21.11.2019\nod 11.11.2019 do 01.12.2019\nLepota dobre kupo...\nod 25.11.2019 do 01.12.2019\nPonuda letaka i kataloga pokriva sve glavne supermarkete, kao što su Maxi, Tempo, Idea, Roda, Univerexport, Aman, Mercator i drugi, kao i ostale poznate srpske trgovce u svakoj kategoriji proizvoda. Objavljene kataloge osvežavamo tri puta nedeljno i na taj način obezbeđujemo ažurnost ponuda. Korisnici takođe, mogu redovno da prate specijalne ponude u kategorijama hrane i pića, tehničkih uređaja, kao što su televizori, prenosnici, računarska oprema, pametni telefoni i drugo, opreme za kuću i baštu, kao što su garniture za sedenje, ležajevi, kuhinje i mali kućni aparati, kao i drugih važnih robnih grupa.\nKorišćenje internet stranice katalozi.idealno.rs je vrlo jednostavna i nudi nekoliko različitih načina da pronađete vruće akcijske ponude srpskih prodavnica. Na početnoj stranici korisnike čekaju katalozi svih dobavljača, na vrhu se nalaze preporučeni katalozi i leci, a niže na stranici su objavljeni najnoviji katalozi, koji su poređani po datumu objavljivanja. Korisnici mogu lako da filtriraju letke po kategorijama prodavnica, i pomoću tastera Kategorije. Klikom na njega se otvara 11 kategorija među kojima mogu da biraju, i sa samo dva klika dođu do popusta u prodajnoj grupi koja ih interesuje. Internet stranica omogućava i pretragu po prodavnicama – klikom na taster Sve prodavnice se otvara abecedni spisak po nazivu ponuđača, gde korisnici mogu brzo da izaberu željenog prodavca. Još jedna mogućnost za pronalaženje letaka i kataloga je korišćenjem polja za pretragu, u koje korisnici jednostavno upišu ime prodavca, čije akcije žele da provere, ili bilo koju drugu ključnu reč, kao na primer »kuća«.\nKlikom na željeni letak ili katalog korisniku se otvara praktična aplikacija, koja omogućava listanje kataloga, uključujući i pretragu po sadržaju kataloga, pomoću koje se brže dolazi do željenih ponuda i proizvoda, mogućnost štampanja kataloga, kao i mogućnost zumiranja, da ne bi ni jedan detalj kataloga ostao sakriven. Ispod kataloga se nalazi kratak opis ponude, gde korisnici mogu brzo da provere sadržaj letka ili kataloga. Ispod opisa se nalaze i zanimljive ponude povezanih proizvoda na idealno.rs , a zatim i ostatak kataloga istog prodavca.\nS obzirom na to da za pregledanje ponuda prodavaca sve više potrošača koristi mobilne uređaje, dostupna je i mobilna verzija internet stranice katalozi.idealno.rs, što omogućava lako pretragu letaka i kataloga na pametnom telefonu, praktično bilo gde i bilo kada, čak i direktno u prodavnici. Tu će takođe, korisnici prvo naći kataloge preporučenih prodavaca, sledi pregledna lista najnovijih kataloga, omogućeno je i korišćenje polja za pretragu, koje će korisnike u nekoliko klikova dovesti do željenog prodavca ili kataloga.\nProjekat katalozi.idealno.rs ima i važnu ekološku notu. Na godišnjem nivou svaki Srbin poštom, u proseku dobija na desetine štampanih kataloga, a za 1 tonu reklamnog materijala je potrebno 17 drveća i 30 litara čiste vode. Statistike kažu da se za štampanje kataloga godišnje troši više od 3,6 miliona tona papira. Ekološki osvešćen potrošač se lako odlučuje za žutu nalepnicu na poštanskom sandučetu, i na taj način zaista smanjuje količinu papira potrebnog za štampanje kataloga, ali se lišava informacija koje mu omogućavaju pametnu kupovinu, a digitalni katalozi jednostavno rešavaju taj problem.\nPre svake kupovine proveri 613.328 proizvodi iz 231 prodavnica na jednom mestu.


Generalna skupština Centralnoevropske sajamske alijanse – CEFA, održana je u Ljubljani, od 21. do 23. oktobra, a prisustvovali su i i predstavnici Novosadskog sajma koji je punopravni član od 2001. godine - generalni direktor, Slobodan Cvetković i izvršni direktor za kongresne aktivnosti, Andrea Knezy.\nCEFA je osnovana 1995. godine i danas okuplja 24 članice. Udruživanje sajmova omogućava lakši pristup izlagačima u celoj Evropi, saradnju u zajedničkim aktivnostima i obuke u cilju unapređenja sajamske industrije.\nGlavne teme sastanka u Ljubljani bile su kako ostvariti ciljeve Sajamske alijanse u budućnosti, kako aktivirati stare članove, privući nove i pojačati ulogu u toj industriji.\nUz razmenu iskustva i ideja, govorilo se i o unapređenju saradnje kroz realizaciju zajedničkih projekata.\nPostavljeno je pitanje hibridnih sajmova - da li će biti interesantni u budućnosti sa ciljem povećanja pristupačnosti izlagačima van regiona i mogu li članice Sajamske alijanse CEFA pronaći zajedničko rešenje za hibridne sajmove u budućnosti.\nZaključeno je da bi organizaciju interesantnijom za nove članove mogli da učine geografsko proširenje uticaja organizacije, umrežavanje i prenos informacija, edukacija, zajedničke marketinške i PR aktivnosti, saradnja sa vladinim i EU organima i drugim međunarodnim organizacijama, organizacija B2C događaja interesantnih za javnost, ali i organizacija B2B događaja kao model jačanja regiona.\nNa sastanku u Ljubljani izabran je i novi predsednik CEFE Ivaylo Ivanov (Inter Expo Sofia), a inicirano je imenovanje generalnog sekretara.


Premijer Srbije Aleksandar Vučić izjavio je u ponedeljak da kao predsednik vlade suverene zemlje ne očekuje bilo čiju reakciju na njegov susret i dobre odnose sa turskim premijerom Ahmetom...\n15:40 >> 16:19\nDavutoglu: Turska bi da začini balkansku čorbu\nTurski premijer Ahmet Davutoglu izjavio je u Beogradu da sukob te zemlje i Rusije ne može uticati na dobre odnose sa Srbijom.\n15:22 >> 15:27\nŠta su se dogovorili Vučić i Davutoglu?\nSrbija i Turska osnovaće na najvišem nivou Savet, koji će voditi dvojica premijera, kako bi se ostvarli saradnja u najvažnijim oblastima, a čiji je cilj napedak obe zemlje, rekao je premijer...\nŠta će Putin reći na ovo: Davutoglu sleteo u Beograd\nTurski premijer Ahmet Davutoglu stigao je u dvodnevnu posetu Srbiji, gde ga je ispred Palate Srbija dočekao premijer Aleksandar Vučić. Kako dolikuje domaćinima, Davutoglua smo dočekali uz...\nSamo si nam ti falio: Davutoglu stiže u Beograd\nU sred političkog sukoba sa Rusijom, premijer Turske Ahmet Davutoglu i privredna delegacija te zemlje doputovaće u ponedeljak baš u posetu Srbiji, tokom koje će se sastati sa srpskim državnicima...\nDavutoglu pobesneo: Sramota, izdaja!\nReči potpredsednika prokurdske partije demokratije naroda Selahadina Demirtaša da je odluka turskih vlasti o obaranju ruskog bombardera Su-24 u Siriji bila greška, premijer Turske Ahmet Davutoglu...\nTurska: Ne uzimamo za ozbiljno Putinove laži\nTurska odlučna: Ne pomeramo trupe iz Iraka!\nIrak zove Ruse u rat s Turcima\nTurski funkcioneri nezvanično su kroz medije proneli da ne nameravaju da povuku vojsku koju su uveli u kurdski deo Iraka. Pojavile su se čak i informacije da na iračkoj teritoriji izvode...\nMlado krilo turske vladajuće partije - Stranke pravde i razvoja, koju predvodi predsednik te zemlje Redžip Tajip Erdogan, pozvalo je svoju vlast da nastavi da obara ruske avione. Na takve usklike...\nTanjug, sputniknews.com 5 komentara\nTurska rešila da ratuje: Nećemo povući trupe iz Iraka!\nTurska je za sada zaustavila razmeštanje trupa na severu Iraka, ali neće povući one koje su već tamo, saopštio je turski ministar spoljnih poslova Mevlut Čavušoglu, nakon što je Bagdad...\nTurska je razmatrala moguće mere protiv Rusije i nametnuće joj sankcije ako to bude potrebno, rekao je turski premijer Ahmet Davutoglu, ali je istovremeno poručio da Ankara ostaje otvorena za...


Beta 3. aprila 2021. 08:35\nViše od 12.000 ljudi raseljeno je posle vazdušnih udara vojske Mjanmara poslednjih dana, saopštila je danas pobunjenička etnička frakcija ukazujući da je bilo brojnih žrtava i uništenja škola i sela.\n„Više od 12.000 civila pobeglo je zbog velike humanitarne krize“, navela je Nacionalna unija Karen (KNU), jedna od najvećih oružanih grupa u zemlji.\nKao odgovor na vojno brutalno suzbijanje protivnika vojnog puča izvedenog 1. februara, ova grupa je prošle nedelje zauzela vojnu bazu u državi Karen na jugoistoku Mjanmara.\nVojska je uzvratila vazdušnim udarima izmedju 27. i 30 marta, ciljajući uporišta KNU, što je prvi put da se oni napadaju u poslednjih 20 godina u toj oblasti.\nKNU je navela da je poginulo mnogo civila, maloletnika i studenata, a da su uništene kuće, sela i škole.\n„Pozivamo sve etničke manjine u zemlji da krenu u snažnu akciju i da kazne odgovorne“, navela je ta grupa.\nOd sticanja nezavisnosti u Mjanmaru 1948. godine brojne oružane etničke frakcije u sukobu su sa centralnom vladom radi sticanja autonomije, priznanja njihove specifičnosti, pristupa brojnim prirodnim bogatstvima u zemlji ili dobijanja udela u unosnoj trgovini drogom.\nVojska je poslednjih godina zaključila primirje sa nekim od tih frakcija.\nMedjutim od kada je u puču 1. februara svrgnuta civilna vlada Aung San Su Ći, više frakcija je podržalo demokratske proteste protiv vojnih vlasti, i zapretilo da će ponovo dići oružje protiv vojne hunte koja u krvi guši proteste.\nU napadima bezbednosnih snaga protiv demonstranata poginulo je 550 civila poslednjih meseci, prema Asocijaciji za pomoć političkim zatvorenicima (AAPP).


Pedesetak kitova se nasukalo na obalu Islanda\nHomeEkologijaPedesetak kitova se nasukalo na obalu Islanda\n03/08/2019Redakcija BALKAN TVEkologija, za slajder0\nPedesetak kitova pilota nasukalo se, a dvadesetak od njih je uginulo na jugozapadnoj obali Islanda, navode hitne službe, a te pojave su i dalje neobjašnjive dve nedelje nakon nasukavanja 52 kita na zapadnom delu ostrva.\nKitovi piloti su otkriveni u petak naveče u području Gardura, 50-ak kilometara od Rejkjavika, prenosi N1, pozivajući se na agenciju Hina.\nPrema lokalnim medijima, osobe koje su se tamo zatekle pomagale su ekipama za spasavanje koje su tokom noći održavale u životu kitove kojih je u Atlanskom okeanu između 500.000 i 800.000.\nOko 90 dobrovoljaca je cele noći polivalo kitove, rekao je portparol islandskog Udruženja za istraživanje i spasavanje Dejvid Mar Bjamason koji je objasnio da je trebalo čekati plimu kako bi se kitovi mogli vratiti u okean.\nSredinom jula 52 kita pilota nasukala su se na peščanoj plaži na zapadnom delu ostrva.\nZa kitove je posebno opasno kada se u lovu na plen previše približe obali.\nI dalje nije jasno zašto se kitovi nasukavaju u tako velikom broju. Neke teorije navode delovanje magnetnih polja, druge ističu ulogu dominantnih pojedinaca u grupi koja ga prati bez obzira šta će se dogoditi, rekao je u julu Gisli Vikingson sa Instituta za istraživanje mora u Rejkjaviku.\nProtesti u Moskvi: Više od 600 uhapšenih, među njima i liderka opozicije Ljubov Sobol


Odbornici dali zeleno svjetlo za Omladinsku politiku\nFoto: N.N. | Odbornici dali zeleno svjetlo za Omladinsku politiku\nMarija Gajić 07.02.2018 17:15\nBANJALUKA - Dokument Omladinska politika grada za period 2018 - 2022. godine, koji će definisati osnovne probleme mladih i načine njihovog rješavanja te postaviti temelje za buduće poboljšanje položaja omladine u gradu, dobio je danas zeleno svjetlo na nastavku 19. sjednice Skupštine grada.\nGradonačelnik Igor Radojičić rekao je da je dokumet sadržajan i veoma ambiciozan te da obuhvata sve segmente društvenog života mladih.\n"Dokument sadrži dosta aktivnosti i akcionih zadataka za naredne četiri godine", rekao je Radojičić.\nZoran Talić, predsjednik Skupštine grada, pojasnio je da je dokument Omladinska politika najvećim dijelom istraživačkog tipa, u kojem su navedeni najveći problemi s kojima se suočavaju mladi ljudi.\nMirna Savić-Banjac, odbornica Kluba odbornika Saveza za promjene, rekla je da je Omladinska politika kvalitetno napravljena te da su na površinu isplivali svi ključni problemi omladine u gradu.\nDavor Strika, predsjednik Upravnog odbora Savjeta omladinskih organizacija Banjaluka, rekao je da je cilj ovog dokumenta poboljšavanje i popravljanje situacije mladih ljudi u gradu.\n"Najveći problemi mladih ljudi su nezaposlenost i stambeno pitanje. Analizirajući rezultate, zaključili smo i da je veliki problem što su mladi ljudi u određenim segmentima inertni i nezainteresovani za rješavanje problema s kojima se suočavaju", rekao je Strika.\nRadojičić je kazao da je Skupština usvojila i set odluka o izmjenama regulacionih planovima, kojima će biti omogućeno rješavanje problema u nekoliko gradskih zona.\nGovoreći o planiranim kapitalnim investicijama, Radojičić je rekao da se za sljedeću sjednicu Skupštine grada priprema odluka o emisiji obveznica u iznosu od šest miliona KM.\n"Skupštini će biti predloženo da se ide u emisiju obveznica za pet kapitalnih projekata: izgradnja novog mosta na lokaciji Zelenog mosta, završetak istočnog tranzita, nastavak rekonstrukcije Šoping-centra, nastavak projekta izgradnje vodovodnog sistema Crno vrelo i gradnja puta za Motike", pojasnio je Radojičić.\nSa dnevnog reda sjednice Skupštine skinut je prijedlog odluke o objavljivanju novog konkursa za izbor direktora Centra za socijalni rad, zbog presude Okružnog suda kojom je poništena odluka Skupštine grada o smjeni direktorice Vere Sladojević, jer smjena nije obrazložena.\n"Presuda je upućujuća i ona ne osporava da Skupština ima pravo da postavlja i razrješava funkcionere, ali traži da se ovo vodi kao upravni postupak, iako to nije", rekao je Radojičić.\nDodao je da će odluka Suda biti ispoštovana te će na narednoj sjednici Skupštine grada biti razmatrana ta odluka u drugačijoj formi.\nBanjaluka Skupština Igor Radojičić


Milan Maslać Miloš Lužnjanin Milan Mihajlović Nebojša Đorđević Ljubomir Protić Dragan Davidović Rade Raketić Tomislav Petrović Biljana Rubaković Predrag Stanarević\nSreda, 24.01.2018 18:39\nVišedecenijska kriza je u Srbiji danas vidljiva bezmalo u svakom segmentu društvenog života - velika nezaposlenost, visok nivo kriminala i korupcije, razni vidovi društvene patologije. Nasilje je sve izraženije i opasnije, a širenjem osećaja besperspektivnosti, mnogobrojni vidovi bolesti zavisnosti su sve učestaliji. Obrazovanje je sve skuplje i nedostupnije, a šanse za zaposlenje i društveni uspeh obrnuto su proporcionalne stečenom znanju. Kod mladih sve više raste nezadovoljstvo, koje se ispoljava od rezignacije, preko društvene apatije do izostanka identifikovanja sa sopstvenom državom i narodom. Sve je veći broj onih koji napuštaju zemlju i to smatraju, nažalost, svojim najvećim životnim uspehom.\nSrpska država, a to priznaju i njeni zvaničnici, ne može da se suprotstaviti ni jednom izazovu. Ni unutrašnjem ni spoljnom. Država ne može naplatiti poreze, jer pokušava da ih dodatno naplati od onih koji su već taj ceh platili. Oni koji poreze ne plaćaju, neće ih ni plaćati. Kroz „investiciono ulaganje“ - finansiranje rada multinacionalnog preduzeća pod nazivom „Srpska napredna stranka i ortaci.“ isti su zaštićeni od inspekcija, revizija, kontrola i izmirivanja mnogih obaveza prema državi ili zaposlenima. Otuda, prosto je nemoguće ubrati dovoljno poreza i za državu Srbiju, iz čijeg budžeta će se finansirati rad državnih organa i zaposlenih u državnim institucijama i za reket političkoj mafiji na svim nivoima vlasti. Po svemu sudeći, bolja je računica „biznismena“ u Srbiji da finansiraju rad političke stranke na vlasti, nego pošteno plate obaveze državi.\nBolja je iz tog razloga što na ovaj način, protokom vremena, i uz privilegiju „naručenih zakona“, postaju vlasnici ne samo fabrika, zemljišta, objekata, već i čitavih gradova ili opština, a uz to i gospodari „političara“ i sudbina građana Srbije. Upravo se ovde i na ovakvom primeru, najbolje uočava ideologija, godinama unazad, primenjivane neoliberalne doktrine u Srbiji - državi bez tržišta, konkurencije i vladavine prava, a koja se ogleda u dominaciji privatne svojine i ličnih interesa u odnosu na državu, njene resurse i interese zajednice.\nNesporna je činjenica, takođe, kako navode saradnici Tima, da carina dozvoljava šverc robe u vrednosti od 4 milijarde evra godišnje, čime onemogućava državu još i za srazmerni deo neplaćenog PDV. Utaje gore pomenuti „investitori“ akcizu za naftne derivate oko 100 miliona evra, jer se u Srbiji proda 183 miliona litara goriva na crno. Uskraćuje se država Srbija za ne naplaćenu akcizu za 200 miliona kutija cigareta, ili 300 miliona evra godišnje. Više od polovine brašna, preko 500.000 tona, ili 23 hiljade šlepera brašna, se proda na crno, a da niko od Vučićevih „ne primeti“. Više od 700.000 radnika radi na crno. Kradu Vučićevi kumovi i struju...\nI na kraju, ono što se iz ovakvih relacija da zaključiti - za razliku od političara Srpske napredne stranke i bivše vlasti, Srpski pokret Dveri se državnički vlada i ophodi prema resursima Republike Srbije. Razlika između državnika i političara je u tome što državnici misle na sledeće generacije, a političari na sledeće izbore.


Aleksandar Ivanović: Akcije spolja otkriće istinu o ubistvu Olivera\nAleksandar Ivanović, bratanac ubijenog kosovskog političara Olivera Ivanovića, izjavio je da je teritorija Mitrovice prekrivena kamerama koje “kontrolišu Srbi”, zbog čega je siguran da je bilo nemoguće organizovati ubistvo njegovog strica bez učešća makar nekog od Srba sa Kosova.\nGovoreći u emisiji Studio Live na N1, Ivanović je kazao i da su na toj teritoriji “prisutne sve naše i ključne svetske bezbednosne službe”, što je još jedan razlog zašto je “nemoguće” ubiti političara u centru grada a da o tome niko ništa ne zna.\n“Nažalost, imam osećaj da neko iz pozadine bira trenutak kad će se saznati puna istina i onda će veleobrt da se desi kroz svedočenje, kroz pojavljivanje snimaka i materijalnih dokaza i u kratkom vremenskom intervalu ćemo doći do istine ko je ubio Olivera, a pre svega koje naručio to ubistvo”, rekao je Aleksandar Ivanović.\nOn je pomenuo slučaj nedavnog hapšenja Darka Šarića i ocenio da to “govori da neko sa strane ipak gleda i ima neke informacije”, budući da je, kako kaže, akcija potekla iz inostranstva i ovdašnji organi su morali da učestvuju.\nNa pitanje da li bi takav pritisak spolja pomogao i u slučaju ubistva Olivera Ivanovića, odgovara – apsolutno.\n“I kad kažem da sam ubeđen da neko čeka trenutak kad će se saznati istina, ja verujem da će upravo takvim i sličnim akcijama da se dođe do istine o nalogodavcu i izvršiocu ubistva”, rekao je Ivanović.\nNa pitanje da li misli da zvanični Beograd zna više nego što govori o ubistvu, kaže da porodica Olivera Ivanovića i dalje postavlja pitanje zašto nema agilnijeg odnosa zvaničnih institucija, već je ubistvo “predmet nekih tok šoua, kvazianalitičara, medijskih manipulacija”.\n“Ono što mene muči je zašto imamo četiri godine takve ćutnje? Zašto se na Oliverovom slučaju nalazi pečat tajnosti, dok u udarnim terminima srpska javnost gleda obezglavljena tela u slučaju Belivukove grupe”, kazao je on.\nDodao je i da porodica nikada nije imala priliku na RTS-u da kaže šta o tome misli i “zašto nam ćutanje u Beogradu smeta”.\nGovoreći o saslušanju Bobana Bogdanovića, koji je u intervjuu za KRIK rekao da ima saznanja da je izvršitelj Ivanovićevog ubistva Ljubomir Lainović, organizator Milan Radoičić a nalogodavac Zvonko Veselinović, kaže da i u Prištini postoji interesovanje i da prate šta se povodom ovog slučaja dešava u Beogradu.\nU četvrtak je u Prištini izjavu pred sudom dao Miroslav Ivanović, brat ubijenog političara i otac Aleksandra Ivanovića, koji kaže da su sud zanimala neposredna saznanja o danu kada je Oliver Ivanović ubijen.\nPrema njegovim rečima, zanimala ih je cedulja koja je nađena među Oliverovim stvarima, na kojoj je pisao broj tablice automobila koji je nakon ubistva u jednom trenutku pratio i Miroslava Ivanovića.\nPosebnu pažnju su obratili da li je Oliveru prećeno u prethodnom periodu i da li je on sa Miroslavom delio te informacije, kaže Aleksandar Ivanović.\n“Iako smo jako bliska porodica, Oliver nikada nije želeo da svoju zabrinutost emituje u porodici. Njegov osmeh i šale su bile odbrambeni mehanizam, ali ceo grad je znao da je Oliver izložen ozbiljnim pretnjama”, rekao je on.\nIvanović je rekao i da će ubrzo biti nastavljeno suđenje i da su najavljena četiri zaštićena svedoka.


Gorivo jeftinije i u maloprodaji - BIZlife\n05/12/2012 | 12:13\nGorivo jeftinije i u maloprodaji\nVeleprodajne cene derivata u poslednjih mesec dana u Srbiji su niže za oko šest dinara po litru, što se odrazilo i na pojeftinjenje u maloprodaji.\n“Pratimo sniženje cena u veleprodaji kod NIS-a”, rekao je Tatić i naveo da su cene evrodizela i benzina evropskog kvaliteta na pumpama tog udruženja otprilike izjednačene i iznose oko 160 dinara po litru.\nTatić je ocenio da se ušlo u “mirniji period” na cenovnom tržištu naftnih derivata i da ne očekuje neke veće promene cena do Nove godine, ali i napomenuo da će to najviše zavisiti od kretanja nafte na svetskom tržištu. On je predložio da bi za povećanje prometa naftnih derivata bilo značajno da se ukine PDV za strane tranzitere kroz Srbiju.\nTo je uobičajena praksa u mnogim evropskim zemljama, rekao je Tatić i naveo da PDV iznosi oko 20 odsto cena derivata, ali da bi se povraćaj tog poreza za strane tranzitere svima isplatio, jer oni sada uglavnom kada prolaze kroz Srbiju izbegavaju da toče gorivo kod nas, pošto nemaju tu povlasticu. Time bi se povećao promet goriva, što bi bilo značajno za naftne kompanije, ali bi i država zbog povećanog prometa imala veći priliv sredstava po osnovu akciza, dodao je Tatić.\nEvo zašto investitori ne dolaze u Srbiju\nZašto se u Srbiji pristaje na minimalac?\nSrbija po NOVIM vozilima na začelju regiona\nFiskalni savet: Čak ni plata od 900 EUR neće sprečiti emigracije, problem sve ve...


Srbiji bod protiv SAD\nIzvor\tossrb.org\tseptembar 13, 2018\nMuška seniorska reprezentacija Srbije poražena je u prvom meču na XIX SP 2018. u Bariju. SAD su večeras u prvom meču u C grupi pobedile Srbiju sa 3:2, po setovima 15:25, 25:14, 21:25, 25:20 i 15:10, posle 134 minuta igre.\nUtakmicu u dvorani Palaflorio posmatralo je 3150 gledalaca, a sudili su Fabricio Paskvali iz Italije i Ðang Liju iz Kine.\nUtakmicu u Bariju posmatrali su Ivan Miljković, prvi potpredsednik OSS, Vasa Mijić, Veljko Petković i Andrija Gerić, osvajači zlatne medalje na OI 2000. u Sidneju, kao i više od 40 predstavnika Regionalnih odbojkaških saveza iz Srbije, koji su u Bari iz Srbije doputovali sinoć autobusom.\nSeniori Srbije su poraženi u Bariju od SAD, u meču u kome je pobednik odlučen tek posle pet setova. Vodila je Srbija sa 2:1 u setovima, ali nije uspela da okonča meč posle četiri seta, jer to Amerikanci nisu dozvolili. U petom setu, Srbija je lose počela i to je na kraju i rezultiralo trijumfom SAD.\nPosle odlične igre u prvom setu, Srbija je stigla do vođstva, a uzvratile su SAD na identičan način za izjednačenje na 1:1 u setovima. U trećem setu se vodila izjednačena borba, da bi Srbija u finišu uspela da se rezultatski odvoji, dobije set sa 25:21 i povede sa 2:1 u setovima. Amerikanci su u četvrtom setu vodili sa 19:12, ali je Srbija smanjila na 19:15, pa zatim 20:18, ali su Amerikanci povisili na 22:18. Sa dva vezana poena, Srbija smanjuje na 22:20, ali su SAD zatim osvojile tri uzastopna poena za konačnih 25:20 za izjednačenje na 2:2 u setovima.\nU petom setu, SAD su povele sa 4:0, a Srbija odmah smanjila na 4:3. Poveli su Amerikanci sa 7:4, pa 9:5 i 11:6. Srbija je smanjila na 11:8, ali su SAD odmah povećale na 13:8. Nije Srbija uspela da preokrene rezultat, pa su SAD peti set dobile sa 15:10, a meč sa 3:2.\n« Svonsi smenio Gvidolina, Amerikanac Bredli novi menadžer Zaslužena pobeda Grčke na Kritu »


17-12-2015 11:14 Politika Izdvojeno Srbija\nVučić (Foto: Tanjug printskrin)\nTa tri ključna problema, kako je rekao, odnose se na 17 velikih društvenih firmi u restrukturiranju, nenaplative kredite i reformu javne administracije. "Ako to budemo manje ili više dobro rešili, nema bojazni za budućnost Srbije", rekao je Vučić na konferenciji "The Economist: Svet u 2016". Naveo je i da očekuje da će sledeća godina biti uspešnija od 2015, jer očekuje unapređenje poslovnog ambijenta, značajno veći broj investicija, veću potrošnju, rast u privatnom sektoru, više kapitalnih projekata i investicija finansiranih iz privatnih izbora, ulazak u prvih 40 zemalja na listi Svetske banke, što će generisati značajno veći privredni rast. On očekuje da Srbija završi 2015. godinu sa rastom od 0,9 odsto, kao i da sledeće godine rast bude oko dva odsto, a ukoliko "budemo imali sreće sa privatizacijom" i preko dva odsto, da bi u godinama pred nama rastao. "Nama je taj rast potreban, potrebno nam je održavanje fiskalnog deficita na niskom nivou, ulaganje u infrastrukturne projekte, poboljšanje poslovnog ambijenta", rekao je Vučić i dodao da je zato važno i otvaranje prvih poglavlja sa EU. Otvaranjem poglavlja, naime, kako je rekao, jasno je trasiran put Srbije, ali to znači, dodao je, i mnogo više ozbiljnih zadataka koje ćemo morati da obavimo da bismo pokazali da smo odgovorniji nego ranije. Vučić je rekao da je za Srbiju, kao malu zemlju, važno da se prilagodi svetskim tokovima u privredi, novim naučnim, tehnološkim dostignućima, da menjamo sebe. "Pokušaćemo da provedemo u Srbiji da nam deca osim što će šest sati učiti, dva sata provedu na poslu, a i odrasli tako sto će šest sati raditi, a dva sata učiti", rekao je Vučić i dodao da se mora menjati i obrazovni sistem te da se zato radi na dualnom obrazovanju. On je naveo da je posle velike recesije, ovo druga velika recesija sa kojom se suočavamo već sedmu godinu, te da se za svet ne vidi lagan i brz izlazak iz krize. "Za nas je važno da uprkos problemima sa kojima imamo sa cenom sirovine, pre svega cenom bakra, čini mi se da smo uspeli većom ozbiljnošću radom, uspeli da napravimo rezultate koji znače izlazak iz krize", poručio je Vučić, ali i dodao da se plaši da će novi rast dolara u odnosu na evro povećati dug Srbije. Uveren je da ćemo u narednoj godini uspešno nastaviti unapređenje poslovnog ambijenta, navodeći da Srbija ovu godinu završava sa 1,6 milijardi evra investicija, "što nije loše za Zapadni Balkan". "Smanjili smo fiskalni deficit na značajni niski nivo. U godinama pred nama bi trebalo izbrisati ulogu države kao ključnog generatora, već da napravimo ambijent koji će da poboljša poslovni ambijent u našoj zemlji", naglasio je Vučić. Ocenio je takođe, da će pred Srbijom biti i bezbroj problema, ali da je najvažnije da se reše tri ključna - restrukturiranje 17 velikih preduzeća, nenaplativi krediti i reforma javne uprave, primetivši da je u "svima nama ostala klica smaoupravnog socijalizma" koje bi trebalo da se oslobodimo. "Srbija ni sledeće, a ni narednih godina neće biti ni blizu začelja Evrope", zaključio je Vučić.\nPročitajte još:MINISTAR RADI KAO DA SE NIŠTA NIJE DESILO: Gašić pravi planove za 2016.Dačić: Rusija se ne protivi Srbiji u EUPOGLAVLJE 35 – KOSMET VAN SRBIJE: Nikolić za „kiparski“, a Unija želi model „dve Nemačke“


Beta 13. januara 2018. 11:10\nKako se navodi dokumenta su, po zakonu, dostavljena redakciji Insajder i više ne nose oznaku strogo poverljivo, ali je zatamnjeno „nekoliko bitnih podataka pa se tako ne može utvrditi izmedju kojih fizičkih lica je došlo do transakcije na osnovu kupoprodajnog ugovora u iznosu od oko 200.000 evra“.\n„Ono što može da se zaključi iz izveštaja Uprave jeste da je na osnovu kupoprodajnog ugovora sa jednog računa fizičkog lica izvršena transakcija na račun drugog fizičkog lica u septembru 2012. godine. S obzirom na to da su imena vlasnika računa u izveštaju zatamnjena nije jasno da li ovaj podatak znači da je stan kupljen mesec dana pošto je Vulin već bio na čelu Kancelarije za Kosovo i Metohiju, a ne kako je, podsetimo, Vulin tvrdio da je stan isplaćen u julu, kada nije bio državni funkcioner“, navodi se na sajtu.\nNa osnovu dostavljenog izveštaja ne može da se utvrdi ni „da li je uprava proveravala poreklo novca, osim što su proverom utvrdili da Mira Milić iz Kanade postoji“.\nU dokumentima koja su, do danas, nosila oznaku tajnosti navodi se, ali sa zatamnjenim imenima, sledeći podatak: „Prema informacijama dostupnim Upravi, dana 6.9.2012. godine, transferisana su sredstva sa računa fizičkog lica XXXXXXXXXXXX na račun XXXXXXXXXXXXX u iznosu od 204.800 evra po osnovu Ugovora o kupoprodaji nepokretnosti“, navedeno je u Izveštaju Uprave za sprečavanje pranja novca, koju je objavio Insajder.


PC #52 - Januar 2000\nMobilni telefon se afirmisao kao važna alatka poslovnog čoveka, postajući most između klasičnih i računarskih komunikacija. "PC" po treći put analizira ponudu mobilnih telefona na našem tržištu.\nTri godine posle promocije GSM mreže, mobilna telefonija ne prestaje da bude tehnološki hit - trenutno je pokriveno gotovo 75% teritorije Srbije, sa više od 100 gradova i urbanih oblasti. Ako je suditi po oglasima, kod nas možete nabaviti skoro sve modela telefona koji su popularni u svetu. Najviše reklama će te pronaći za Ericsson, jer ova poznata firma ima zvaničnog zastupnika, ali ne zaostaju ni Nokia, Motorola, Alcatel, Samsung i Panasonic. Pri nabavci ipak možete imati manjih problema jer se na tržištu nalaze uglavom jeftiniji modeli koji se prodaju u većim količinama. Naprimer, Nokia 5110 ili 6110 se može kupiti svuda i u svako doba, ali pri pokušaju da nabavite model 6150 možete dobiti informaciju da tog telefona trenutno nema na tržištu i da će ga biti za koji dan. Pored firmi koje očito imaju dobre zalihu telefona, prisutni su i brojni mali dileri, kod kojih se može pronaći i model koga trenutno nema kod većih prodavaca. Naravno, pri ovakvim kupovinama treba dobro proveriti pitanje garancije.\nProizvodni programi većih firmi su retko predstavljeni u celosti pa se neki modeli ne mogu naći u redovnoj prodaji. Uglavnom se radi o skupljim modelima koji u tom trenutku nisu u centru interesovanja našeg tržišta, te je pravljenje zalihe za prodavce veoma rizično. Cene telefona iz dana u dan padaju: redovna je pojava da novi i atraktivni modeli samo u početku budu veoma skupi. Tako je Nokia 8810 počela od 1800 DEM da bi se danas mogla nabaviti i za manje od 900 DEM. Stalni pad cena nije samo posledica stanja na svetskom tržištu, već i načina nabavke. U inostranstvu se mobilni telefoni najčešće prodaju pod povoljnijim uslovima u paketu sa pretplatom na neku GSM mrežu - takav telefon se tzv. "prekodiranjem" može osloboditi ograničenja da radi samo u mreži iz paketa u kome je prodat i tada je identičan modelu koji je iz fabrike izašao bez ograničenja. Funkcionalno gledano, između "prekodiranog" i "nekodiranog" telefona obično nema razlike (mada se povremeno čuju priče o "nestručno prekodiranim telefonima" koji loše rade u našoj mreži) niti se na osnovu pregleda telefona u prodavnici može zaključiti da li je na njemu obavljena neka intervencija. Pravni aspekti ovakve operacije se kod nas, kao i slučaju drugih računarskih tema, za sada zanemaruju.\nJedan od većih problema korisnika mobilnih telefona kod nas - uputstvo na srpskom - je rešen skoro u potpunosti. Distributeri su, naravno, detaljno preveli uputstva modela koji se zvanično prodaju, ali se na tržištu mogu naći i prevodi uputstava za telefone pristigle svim mogućim kanalima. Ako uz telefon dobijete uputstvo na španskom, češkom ili nekom drugom vama nepoznatom jeziku a volite da pročitate engleski original, posetite www.telekomunikacije.co.yu - na sajtu koji, uz puno entuzijazma, održava Zoran Buhavac pronaćićete engleska uputstva za mnoge popularne telefone u PDF formatu. Konačno, mobilna telefonija je kod nas dobila i svoje časopise što je siguran znak formiranja ovog segmenta tržišta.\nIzbor mobilnog telefona uvek predstavlja kompromis čitavog niza parametara: za nekoga su presudne dimenzije i masa, neko obraća pažnju na prijem u graničnim uslovima, nekoga prvenstveno zanima jednostavnost korišćenja ili bogatstvo opcija, a svi su uvek zainteresovani za cenu. Cilj ovog testa nije bio da izaberemo jedan, "najbolji" telefon, već da prikupimo što više informacija o raznim karakteristikama testiranih modela, prepuštajući ponderaciju tih karakteristika čitaocima. Verujemo da će od pomoći biti tabela u kojoj su sumirane karakteristike telefona i koja zahteva nekoliko objašnjenja.\nTabela počinje fizičkim karakteristikama telefona: dimenzije (podatak u zagradi se odnosi na antenu koja "štrči" izvan gabarita telefona), masa, ekran, poklopac tastature, tip i kapacitet baterije itd. Podaci o masi odnose se na telefon u varijanti u kojoj smo ga dobili - većina modela se može kupiti i sa baterijom manjega kapaciteta (u kom slučaju je telefon lakši) ili sa težom baterijom koja obezbeđuje duži rad. U tabeli smo dali stand-by i talk vreme za datu bateriju koje navodi proizvođač - realno vreme je obično kraće, pošto merenja podrazumevaju idealne uslove i rad telefona minimalnom snagom, što se u praksi ne može obezbediti; ipak, ova vremena daju dobru osnovu za poređenje telefona.\nSledi niz parametara kojima smo pokušali da dočaramo bogatstvo softvera telefona - svi modeli obezbeđuju osnovne usluge, ali neki od njih mogu da zamene rokovnik, budilnik, štopericu, diktafon... Sve te parametre pokušali smo da sumiramo u ukupnu ocenu bogatstva softvera, koja se kreće od 1 do 5. Softver je ocenjen još jednom, prema kvalitetu korisničkog interfejsa - neki telefoni možda nemaju previše opcija, ali se do najvažnijih komandi dolazi brzo i lako, što uvek treba ceniti. Tu je i ocena koja se odnosi na "hardver" - ocenjujući jednostavnost rukovanja, koncentrisali smo se na dostupnost važnih tastera, lako korišćenje telefona levom i desnom rukom, u zimskim i drugim teškim uslovima.\nNajkontraverznija je svakako ocena kvaliteta prijema/predaje u graničnim uslovima. GSM tehnologija je poslednjih godina napredovala toliko da svi modeli nude veoma dobar prijem ako je pokrivanje mrežom dobro - razlike ćete tada teško primetiti. Međutim, kada se nađete u nekom podrumu ili daleko od GSM ćelije, razni telefoni se ponašaju različito. Ocena u tabeli je nastala na osnovu poređenja različitih uređaja u uslovima za koje iz višegodišnjeg iskustva znamo da mogu biti problematični. Ipak, nije moguće doneti čvrst zaključak na bazi ovakvih testova, jer kvalitet prijema u nekom trenutku i na nekom mestu zavisi od suviše parametara, među kojima su konfiguracije terena, atmosferski uslovi i mnogih drugih parametara). Zato date ocene posmatajte pre svega kao aproksimaciju - u normalnim uslovima svi telefoni će obezbediti veoma kvalitetan razgovor.\nZa uporednu tabelu karakteristika i detaljan opis svakog od modela pogledajte januarski "PC".


Memišević bi uskoro mogao postati slobodan igrač zbog problema u klubu - Sportske.ba\nMemišević bi uskoro mogao postati slobodan igrač zbog problema u klubu\n28 Oktobra, 2021 20:50\nKineski superligaš Hebei na rubu je gašenja, a ukoliko se to dogodi bosanskohercegovački defanzivac Samir Memišević mogao bi postati slobodan igrač.\nHebei je u utorak prestao sa radom, a iz kluba su uputili saopštenje u kojem se kaže da se poslovanje neće nastaviti dok se ne osigura novi investitor.\n“S obzirom da je njegov rad praktički zaustavljen, klub je odlučio da od datuma 26. oktobra 2021. prestane s radom sa svojim zaposlenicima na odmoru” – stoji u saopštenju.\nU kineskom fudbalu je sve manje novca, a podsjetimo, prošlogodišnji šampion prekinuo je poslovanje još u martu kada su vlasnici Suninga rekli da ih više neće podržavati.\nPodsjetimo, Memišević je došao u Hebei u februaru prošle godine iz Groningena i ima ugovor do decembra naredne godine, a ranije je nastupao još za Radnik iz Bijeljine, Teleoptik, Bežaniju, Slobodu i Slaven iz Živinica.\nVezane vijesti:Kinasamir memisevic\nLautaro Martinez produžio vjernost Interu do 2026. godine\nDelegirane sudije za 15. kolo Premijer lige Bosne i Hercegovine\nSamir Memišević ima novi klub!\nSamir Memišević stao na ludi kamen (FOTO)\nHoror start na Samira Memiševića!\nSPORTSKE.BA SAZNAJU: Bivši član stručnog štaba reprezentacije BiH pred novim angažmanom\nRijetko koji sin može priuštiti ono što je svojim roditeljima kupio Samir Memišević


Damjanović: Demokrate napadima na Lazovića pokušavaju da prikriju izdaju Crne Gore\nCrnogorska javnost prethodnih dana svjedoči još jednoj bestidnoj kampanji u produkciji Demokratske Crne Gore. Nakon kampanje koju su vodili protiv Brana Mićunovića sada su otpočeli novi projekat napad na bivšeg policijskog funkcionera Zorana Lazovića, saopštio je danas predsjednik Crnogorske kulturne mreže CKM Aleksandar Damjanović.\nPodnaslov: "Bestidna kampanja"\nTizer: Crnogorska javnost prethodnih dana svjedoči još jednoj bestidnoj kampanji u produkciji Demokratske Crne Gore. Nakon kampanje koju su vodili protiv Brana Mićunovića sada su otpočeli novi projekat napad na bivšeg policijskog funkcionera Zorana Lazovića, saopštio je danas predsjednik Crnogorske kulturne mreže CKM Aleksandar Damjanović.\n"Napadima na Lazovića Demokrate pokušavaju prikriti sopstvenu izdaju Crne Gore čiji su producenti bili njihovi visoki funkcioneri na čelu sa Aleksom Bečićem. Evidentno je da Demokratama smeta Lazović isključivo zbog svog patriotskog odnosa koji je imao služeći Crnoj Gori", kaže Damjanović.\nKako dodaje, da je Lazović nakon 30. avgusta promijenio dres, kao dio policiskih službenika i da je bio na strani rušitelja Crne Gore, danas on i njegova porodica ne bi bili meta kampanje Demokrata.\n"Po mom skromnom sudu Zoran Lazović je bio primjer kako se jedan državni funkcioner treba odnositi prema državi kojoj služi", navodi Damjanović.\nPrema njegovim riječima, Demokrate se očito teško mire sa činjenicom da više nijesu nikom bitne pa sopstveni bijes liječe mlaćenjem prazne slame.\n"Demokrate bi valjalo da znaju da je vrijeme majstorsko rešeto i da će ono na kraju donijeti sud ko je imao kakav odnos prema Crnoj Gori. Crnogorska javnost sa nestrpljenjem isčekuje trenutak kada će kadrovi Demokrata odgovarati zbog izdajničkog odnosa prema Crnoj Gori", poručuje Damjanović.\n05.05.2022 - 09:01 | *\n05.05.2022 - 09:01\nTagovi: Aleksandar Damjanović, Demokratska Crna Gora Demokrate, Crnogorska kulturna mreža CKM\nNakon usvojenog tehničkog budžeta, Vlada planira da pred Parlament izađe i sa suštinskim za kraj jula. Bivši ministar finansija Milojko Spajić za TVCG kaže da nakon onoga što su ostavili iza sebe nije potrebno ni razmišljati o suštinskom rebalansu, ali ni o novom zaduženju. U prilog tome, kaže Spajić, stoje brojke koje je aktuelni Aleksandar Damjanović objavio za prvi kvartal.\nPopović: Smjena Klarića odraz brutalnog revanšizma, diskvalifikovalo ga vrhunsko obrazovanje\nNakon što je predsjednica Skupštine Danijela Đurović najavila smjenu generalnog sekretara parlamenta Aleksandra Klarića, oglasila se poslanica Demokrata Zdenka Popović, ističući da to nije ništa novo od onih koji su do juče garantovali da neće biti revanšizma i da profesionalci koji su stručno i odgovorno obavljali funkcije ne treba da brinu.


Đilas: Pet pitanja za Vučića\nPredsednik Stranke slobode i pravde, Dragan Đilas danas je postavio pet pitanja predsedniku Srbije Aleksandru Vučiću.\nJedini Vučićev odgovor na plan “Srbija 2020” koji garantuje bolji život građanima Srbije za samo 6 meseci, jeste da sam ja lažov koji sa mesta gradonačelnika nije povećavao plate lekarima?! U osnovnoj školi bi mu za taj odgovor rekli: Sedi, jedan, navodi se us aopštenju.\nVučiću, sad se uozbilji i probaj da odgovoriš:\n1. Da li je laž da u budžetu postoji najmanje dve milijarde evra koje se nenamenski troše?\n2. Da li je laž da 700 miliona evra sa nepotrebnih stadiona, IT nabavki i video nadzora možemo da prebacimo na minimalne početne plate lekara od 1.000 evra, plate medicinskih sestara od 600 evra i plate nastavnika i vaspitačica od 700 evra?\n3. Da li je laž da troškove administracije možemo smanjiti za 762 miliona do nivoa iz 2011. godine, a za tu uštedu smanjiti poresko opterećenje na zarade na 54% i time olakšati preduzetnicima i učiniti privredu konkurentnijom?\n4. Da li je laž da umesto neobjašnjivih troškova od 350 miliona evra za prateće troškova zaduživanja, kupovinu banja ili kazne i penale, možemo obezbediti besplatne udžbenike i obroke za đake, a licima starijim od 70 godina koji su bez primanja pomoć od najmanje 100 evra mesečno?\n5. Da li je laž da izgradnjom brzih saobraćajnica sa 4 trake ljudima omogućavamo bolji pristup magistralnim putevima i štedimo milijarde evra?


N. Kecmanović: Valentin, Kristijan, ili nijedan - Novi Standard\nSenzacija je već sama vest da odlazi američki Evropljanin Incko, koji je zbog svojih probošnjačkih stavova i dužine boravka u Sarajevu postao, poput Begove džamije, znak prepoznavanja grada\nPo Amerikancima bi Incko izgleda večno ostao V. P. u BiH, po Rusima pak trebalo bi ukinuti i samu instituciju visokog predstavnika. Nemci su iznenada oglasili svog kandidata za novog V. P., Kristijana Šmita, ali i Vašington i Moskva su prećutali taj kompromis.\nSenzacija je već sama vest da odlazi američki Evropljanin Incko, koji je zbog svojih probošnjačkih stavova i dužine boravka u Sarajevu postao, poput Begove džamije, znak prepoznavanja muslimanskog grada. U Banjaluci jedva čekaju da ode zbog stigmatizacija RS pred SB UN. U Grudama zato što podržava izbornu anomaliju Komšić. Čak i Bošnjacima je kriv što ne utera u suru nevoljne komšije. Sve zajedno u siromašnoj BiH iritirala su ih njegova visoka primanja za nerad. Ni posmatrači sa strane nisu razumeli zašto nedjelatni V. P. sedi u BiH duže od svih šest prethodnika zajedno.\nU jednom momentu, pre obnove Hladnog rata, postojao je konsenzus EU, Rusije, Srbije Hrvatske, RS i „HB”, da je funkcija V. P. po slovu Dejtona vremenski potrošena i politički prevaziđena, te da bi je trebalo ukinuti. Međutim, otvaranje pitanja Inckovog mandata za Amerikance bi značilo i otvaranje pitanja opstanka protektorata, a za Bošnjake opstanka BiH. Zato su SAD temu skrenule „sa dejtonskog na briselski kolosek”: 5+2 uslova po kojima će BiH „kasno uveče izaći iz protektorata, a rano ujutro ući u EU”. Incko je čak zadržao i bonska ovlašćenja, ali ih je zamrzao i pritajio se da bi „dao šansu domaćim akterima da se dogovore”.\nNo, povodom Bajdenove pobede iznenada se predomislio: „Dodik i Čović su prokockali šansu” i na bošnjačko oduševljenje zapretio je da će aktivirati bonska ovlašćenja. Predsednik SAD, istina, spada među one koji dele viziju „i 21. vek biće američki”, čak je pomenuo i vraćanje oružanim intervencijama i nedovršenim poslovima u Bosni, ali činjenica je da nismo 1990, nego u 2021, da SAD već sada manje prednjače, a više koče konkurenciju. Iz Brisela pak otvoreno kažu da EU nema kapacitet da primi Balkance čak i ako ispune sve uslove, pa je za BiH otpala perspektiva članstva kao jedino zajedničko opredeljenje sva tri naroda. Uspeh „robusne koordinirane intervencije Vašington–Berlin/Brisel u BiH”, koju su novom predsedniku i kongresu preporučili Server i Bugajski mogao bi zapadnim saveznicima da se pričini kao prava prilika. Mali zalogaj koji bi nahranio poljuljano samopouzdanje i ojačao zajedništvo SAD i EU u borbi protiv „malignog uticaja Rusije”.\nA tu je opet i „baba na metli” koja je znala da kaže: „Šta će nam najjača armija na svetu ako je ne koristimo?!” i „Vredelo je pobiti hiljade iračke dece za rušenje Sadama!”. Pod naslovom „Bajden i spoljne intervencije” ugledni Džozef Naj teši da intervencije ne moraju da znače rakete, nego npr. pomoć NVO. Lavrov je i prilikom nedavne posete Sarajevu ponovio podršku Rusije (izvornom) Dejtonu i ukidanju institucije V. P., a to je ono što Komšić i Džaferović nisu želeli da čuju, pa su se sakrili iza zastave i ikone. Da li će SAD i EU udruženo ići na zaoštravanje ili će zaključiti da se, kako na KiM, tako i u RS, ništa ne može bez Rusije?\nIshod natezanja užeta oko Bosne pre svega će zavisiti od toga koliko će Srpska imati volje, jedinstva i odlučnosti da se suprotstavi. Vlast u RS je tokom Dodikovih nekoliko uzastopnih mandata stekla iskustvo. „Praćenje i pružanje pomoći”, „ustavne reforme”, „funkcionalnija BiH” i sl. benigne sintagme zapadne diplomatije Srbi čitaju kao pleonazme za prevaru, diktat i nasilje. Teško bi prošlo čak i ono što bi, nekim slučajem, bilo i benevolentno RS je razvila i efikasne političke mehanizme blokade pritisaka, ali bez jakog lidera sve bi to neuporedivo slabije funkcionisalo. Poželjni su slabi državnici na čelu nestabilnih koalicija i kohabitacija, sa tankom većinom u podeljenim društvima. Zato je u slučaju Srpske meta pre svega Milorad Dodik, pa se čak i pridruženi otpor hrvatskog lidera Čovića tumači kao uticaj lošeg društva. No, i RS ima adute da izdrži najavljeni udar.\nU BiH više nema nacionalne mešavine, do rata glavna prepreka teritorijalne podele: novi popis verifikovao je simetrična uzajamna etnička čišćenja i povratak na ognjišta više niko i ne pominje. Zatim, Hrvati su promenili stranu i stupili u savez sa Srbima protiv bošnjačkog unitarizma. Dalje, matice su ojačale: Hrvatska je postala članica EU, a Srbija je ekonomski i međunarodno ojačala, te otvoreno staju u odbranu svojih sunarodnika u susedstvu. Najzad, nakon četvrt veka mira nema promena bez konsenzusa domaćih aktera, te SAD i Rusije.\nUključivanje Dodika i Čovića u zasedanje SB UN, bez obzira na Dodikovu grubu retoriku, ili baš zbog nje, pokazalo je da Incko nema autoritet i da ga dva od tri naroda u BiH ne prihvataju. Tome valja dodati i njihovo upozorenje, zasnovano na informacijama BND-a, da je Incko u svojim izveštajima prećutkivao naklonost bošnjačkih civilnih i verskih vlasti prema nasilnom islamizmu. Nemački ambasador u SB UN najviše je branio Incka, da bi Berlin već sutradan predložio novog V. P.\nBajdenu će u fokusu biti Rusija, Kina, EU, ali i nova unutrašnja politička previranja pre no BiH. Na predlog Server–Bugajski da se Dodik stavi i na crnu listu EU, delegat Brisela u Sarajevu Austrijanac Johan Satler pohvalio je Dodikov doprinos procesu evrointegracija. Prema nekim komentarima, Šmit bi mogao da prođe samo uz dil Merkelove sa Putinom protiv američkog miljenika Incka. Međutim, koliko je malo verovatno da bi Rusija odustala od ukidanja OHR-a, toliko je i da bi Bajden prihvatio dil napravljen mimo njega. Istina, uz V. P., koji je po pravilu Evropljanin, postoji i zamenik, koji je uvek Amerikanac, i koji se u nekim ranijim mandatima više pitao nego njegov pretpostavljeni.\nObjektivno, ključni argument za Srpsku predstavlja potpuni debakl neoliberalnog koncepta „izgradnje države” (Bosne) i „izgradnje političke nacije” (bosanske) na kome\nZapad i dalje bandoglavo jaše, iako projekat ni posle 25 godina nije odmakao dalje od početka. Naprotiv, vraćanje nekoliko nadležnosti RS i uvođenje druge izborne jedinice u FBiH doprinelo bi više miru i stabilnosti u BiH nego fikcija „jedinstvene građanske BiH”. Za to, kako reče Željka Cvijanović, „nisu potrebni ni stari ni novi Incko”.\nPreporučujemoBiHValentin Inckovisoki predstavnikKristijan ŠmitNenad KecmanovićRepublika SrpskaDžo Bajden


22.10.2016 u 09:15\nDobar, loš, podanik\nČini se da vlast još uvek ne razume zbog čega građani okupljeni oko inicijative ,,Ne da(vi)mo Beograd” protestuju? Zbog čega organizuju protestne šetnje i koncerte? Šta traže i zahtevaju? No tim gore po vlast, budući da slične vrste nerazumevanja govore o njenom suštinskom nepoznavanju funkcionisanja građanskog društva. Da li je svaki žitelj države Srbije (na čelu sa sopstvenom savešću), slobodan da civilizovano protestuje protiv vlasti – a da pritom izbegne stigmu neprijatelja države? Da, jeste – ukoliko država počiva na prosvetiteljskim vrednostima. Da li vlast države Srbije (na čelu sa premijerom Vučićem), ima pravo da sopstvene žitelje (neistomišljenike) naziva državnim neprijateljima? Ima – ukoliko država počiva na principima orijentalnog despotizma. I već na samom početku\n23.06.2016 u 08:15\nProtesti u Francuskoj i Srbiji – drastične razlike\nZamislite da se u Srbiji trenutno (kao u Francuskoj) održava Evropsko prvenstvo u fudbalu, a nezadovoljni građani (kao u Francuskoj) krenu da protestuju zbog toga što je vlada izmenila neke odredbe zakona o radu – propisala da se umesto 35 časova nedeljno radi 40 i više sati, te da se poslodavcima omogući lakše otpuštanje zaposlenih. Najpre bi se premijer obratio novinarima, izjavljujući da nemoćna opozicija huška narod na vlast, a sve u cilju miniranja vladinih napora da inkasira pare od organizacije Evropskog prvenstva i poveća privredni rast zemlje. Zatim bi „Informer” preko cele naslovnice nalepio dramatični naslov kako strane sile nastoje da sruše Vučića. Odnekud bi se javio i tehnički ministar rada Vulin s tezom da samo neradnici mogu kritikovati tako savršen zakon o radu kakav


BiH: Ruski ambassador u BiH se zalaže za ukidanje OHR-a\nBy Mladen Dragojlovic / Објављено на: May 22, 2020\nRusija se dosledno zalaže za povlačenje mehanizma stranog protektorata u Bosni i Hercegovini (BiH) i ukidanje funkcije visokog predstavnika, kao i prenos svih nadležnosti lokalnim vlastima, izjavio je za “Rusku gazetu” ambasador Rusije u BiH, Peter Ivantsov.\nDodao je da je apsurdno je da još uvek postoji supervizija administrator međunarodne zajednice koji se postavlja iznad demokratski izabranih institucija.\n“Kritike na njegov račun ne upućujemo samo mi, već i mnoge političke snage u BiH koje pokazuju snažno nezadovoljstvo zbog ponašanja visokog predstavnika i zalažu se za ukidanje njegove funkcije”, rekao je Ivancov, prenosi Srna.\nOn je naglasio da postojanje visokog predstavnika “nema praktični smisao, budući da u zemlji odavno vlada mir i stabilnost, BiH se odavno već pokazala kao odgovoran i poštovan član međunarodne zajednice, bila je i izabrana članica Saveta bezbednosti UN, predsedavala je Komitetu ministara Saveta Evrope”.\nIvantsov tvrdi da će se “situacija u Bosni promeniti na bolje kada se stvore uslovi da se svi narodi osećaju kao kod kuće u svojoj zemlji, umesto da budu izloženi stalnim pritiscima samo zato što imaju svoje mišljenje o bilo kojem važnom pitanju”.\nAmbasador navodi da će “čeprkanje po Ustavu zemlje samo otvoriti Pandorinu kutiju” čije posledice mogu biti nekontrolisane i opasne, i zato ne postoji potreba za “Dejtonom dva”.\nGovoreći o odnosima Bosne i Ruske Federacije i mogućnostima proširenja bilateralne saradnje, Ivancov je rekao da je Rusija jedan od ključnih investitora i jedan od vodećih spoljnotrgovinskih partnera BiH, ali da postoje određene razlike u mišljenju, pre svega one političke prirode.\n“Želeo bih videti konstruktivnije razumevanje uloge Rusije kod velikog broja političara u Federaciji BiH”, rekao je Ivancov.\nOn je istakao da veze Rusije sa Republikom Srpskom zaslužuju posebnu pažnju, “gde su odavno obezbeđeni najviši nivo poverenja, prijateljski i bratski odnosi”.\n“Politički kontakti između srpskih i ruskih državnih lidera su tradicionalno intenzivni, što ćemo nastaviti da podstičemo i širimo”, naglasio je Ivancov.


LSV | I Pančevci za punu platu trudnicama\nKako je naveo na današnjoj konferenciji za novinare, po zakonu trudnice za vreme bolovanja dobijaju 65 odsto od plate, a iako je lokalnim samoupravama u Srbiji omogućeno da dotiraju trudnicama ostatak do pune plate, to za sada rade jedno Beograd i Jagodina.\n"LSV od juče sprovodi akciju u Vojvodini, kojom tražimo 100 odsto plate za trudnice. Ova akcija je uperena prema svim lokalnim samoupravama, odnosno da ostalih 35 odsto koji nedostaju za punu platu, budu zapravo dotairani iz lokalnih budžeta " izjavio je Petrovački. On navodi i da je Liga pokrenula akciju potpisivanja peticije podrške ovoj akciji u celoj Vojvodini, pa i u Pančevu.\n"Ova akcija je naišla na dobar odziv. U Novom Sadu u jednom danu je sakupljeno više od 1000 potpisa. U Pančevu imamo takođe vrlo dobar odziv. Akcija se nastavlja i narednih dana, kako bi sakupili dovoljan broj potpisa, ali i zbog dalje edukacije građana " kazao je Petrovački. Inače, prema podacima Lige, u Novom Sadu godišnje od 150 do 200 trudnica ode na bolovanje, pa je za doplatu razlike od 35 odsto za njihove plate potrebno oko dva miliona dinara mesečno.


Kamberi od američkog kongresmena zatražio uključenje u Briselski dijalog - Bujanovačke\nPočetna NASLOVNA Kamberi od američkog kongresmena zatražio uključenje u Briselski dijalog\nBujanovac, Beograd, 4. juli 2019. -Predsednik opštine Bujanovac Šaip Kamberi je od američkog kongresmena Eliota Engela, koji boravi u Beogradu, zatražio da “Preševska dolina” bude deo dijaloga u Briselu.\nAmerički kongresmen Eliot Engel, koji je ujedno i predsednik Odbora za spoljne poslove Predstavničkog doma, u sredu je boravio u zvaničnoj poseti Srbiji.\nKamberi je rekao da su tokom sastanka sa kongresmenom Engelom razgovarali o “položaju Albanaca u Preševskoj dolini”, prenose prištinski mediji.\n„Sa kongresmenom Engelom razgovarao sam o položaju Albanaca i on je izrazio interesovanje za situaciju našu situaciju. Naš zahtev je bio da se pitanje Preševske doline uključi u dijalog između Kosova i Srbije. Za sada, međutim, nešto konkretnije nemamo i ostaje da se vidi šta će se dogoditi ”, rekao je Kamberi.\nEngel je razgovarao i sa Šćiprimom Arifijem, predsednikom Preševa.\nTAGbriselski dijalog kongresmen Šaip Kamberi\nPrevious PostNazivi ulica: Niko posle Bekima Fehmiua Next PostKamberi u Beogradu sa američkim kongresmenom


Edukativni program za mlade: Svaki korak počinje s tobom - Obrazovanje za 4.0 revoluciju\n22 јула, 2019 22 септембра, 2019\n23 koraka Edukativni program by obrazovanje4revoluciju.rs\nTehnologija je dostigla nivo razvoja u kom postaje neizostavni deo svakodnevnih aktivnosti, a statistike govore da više od devedeset procenata mladih ima naloge na društvenim mrežama. Kao posledica toga, veliki izazov savremenog sveta predstavlja preokupiranost mladih internet tehnologijom. Istraživanje sprovedeno u okviru obuke za omladinske lidere i liderke pokazuje da približno polovina ispitanih mladih iz Pančeva (43,6%) provodi više od tri sata vremena dnevno na društvenim mrežama.\nKao odgovor na gore pomenute probleme mladih u gradu Pančevu u organizaciji udruženja “Connecting” pokrenut je edukativni program “23 koraka” koji se fokusira na usmeravanje mladih da kvalitetnije koriste internet tehnologiju, kao i pružanje prilike da aktivno učestvuju u kreiranju svog slobodnog vremena.\nProjekat “23 koraka” realizuje se kroz interaktivne radionice u kojima kroz kreativne zadatke i sopstveno iskustvo mladi stiču kompetencije iz oblasti koje se odnose na zdrave stilove života, promocije na društvenim mrežama i organizovanje Edu izazova – događaja posvećenom širenju pozitivnih ideja iz oblasti obrazovanja, na kojem govornici dele svoja iskustva u formi kratkih i inspirativnih predavanja.\nČitav proces kreiran je tako da mladi sami kreiraju okruženje u kojem im najviše prija da rade i osveste svoje potencijale. U tako stvorenom prostoru uče o veštinama komunikacije, rešavanju konflikta i mentalnom zdravlju, vežbaju javni nastup i stiču znanja iz oblasti marktinga na društvenim mrežama, koje uključuje uviđanje značaja aktivnosti kojima delujemo na mlade i formiranje njihovih stavova.\nProjekat se realizuje u Pančevu, uz finansijsku podršku Omladinskog saveza udruženja “Novi Sad omladinska prestonica Evrope – OPENS” u okviru NAPOR-ove obuke za omladinske lidere i liderke. Radionice vodi Sara Đurđević, koja je završila defektologiju, na smeru prevencija i tretman poremećaja ponašanja. Radila je kao član marketing tima u TraumRaum edukativnom centru i trenutno vodi projekat “1906 koraka” na društvenim mrežama.\nRadionice se organizuju dva puta nedeljno (utorkom i četvrtkom od 19 časova u SINHRO hub-u), sa početkom 18. jula i završetkom 29. avgusta. Učešće je besplatno i svi zainteresovani mladi od 15 do 19 godina se mogu prijaviti kontaktom na mejl saradj.996@gmail.com.


Poznata atletičarka osuđena na kaznu zatvora zbog šverca droge! - Sportske.net\nHolandska atletičarka Medi Gafur osuđena je danas na osam i po godina zatvora u Nemačkoj zbog prikrivanja šverca droge.\nSud u gradu Kleve proglasio je holandsku sprinterku krivom zbog prikrivanja šverca oko 50 kilograma ekstazija i oko dva kilograma metamfetamina iz Holandije u Nemačku juna ove godine.\nOva 27-godišnja atletičarka bila je učesnica finalne trke na 400 metara na Evropskom prvenstvu prošle godine. Gafur je takodje trebalo da učestvuje u štafeti 4x400 metara ove godine na Svetskom prvenstvu.\nKako prenosi nemačka agencija Dpa, odbrana je navela da je Gafurova mislila da prenosi lekove za poboljšanje rezultata, a ne da je u pitanju droga, koji su navodno pored nje bili namenjeni i drugim atletičarima.\nOna nije navela ko joj je dao drogu, navodeći da se plaši za svoju i bezbednost bliskih ljudi.\nAtletski savez Holandije saopštio je da će ovaj slučaj biti prosledjen nacionalnoj antidoping agenciji.\nNepristojna ponuda za Dariju Klišinu, 200 000 mesečno, pogađate šta bi radila?\nOdložen miting Dijamantske lige u Londonu\nOdložen miting Dijamantske lige u Lozani\nOsnovan fond za finansijsku pomoć atletičarima


KLIMATSKE PROMENE – DA ili NE (?) – Meteologos\nKLIMATSKE PROMENE – DA ili NE (?)\nHome / Globalno zagrevanje • Klimatske promene / KLIMATSKE PROMENE – DA i ...\nBy Meteologos 7. децембра 2019. Globalno zagrevanje, Klimatske promeneglobalno zagrevanje, klimatske promene\nU nedelju, 01.12.2019. godine, gosti na TV PRVA bili su dr Vladimir Đurđević, profesor na Fizičkom fakultetu u Beogradu i Nedeljko Todorović, meteorolog iz RHMZ-a Srbije.\nSagovornici u TV studiju su diskutovali o tzv. klimatskim promenama, prezentovanjem (manje ili više konkretnih i korektnih) naučno-stručnih argumenata.\nNa kraju, na svakome od nas je da izvrši procenu validnosti predstavljene argumentacije od strane obojice učesnika debate.\nIpak, moram ovde da navedem važnu NAPOMENU, koja se odnosi na glavne karakteristike SVIH prirodnih pojava, a samim tim i na meteorološke (vremenske) pojave i klimatske procese, odnosno na meteorološko-klimatološke parametre.\nGospodin Đurđević je, pri kraju emisije, rekao sledeće: „Da je klima u ravnoteži, imali bismo podjednako zastupljene i hladne i tople temperaturne rekorde, odnosno periode“.\nOvom svojom rečenicom je gospodin Đurđević svima javno pokazao i dokazao da ne poznaje suštinske karakteristike SVIH prirodnih pojava, a to je njihova DINAMIČNOST, a samim tim i PROMENLJIVOST, kako prostorno, tako i vremenski. Aktuelno zagrevanje NIJE i NE MOŽE BITI globalnog, već samo lokalnog i regionalnog karaktera, što znači da je širom planete zastupljen RAZLIČIT lokalni i regionalni raspored temperatura, a samim tim i temperaturnih trendova, kao rezultat RAZLIČITIH tipova atmosferske cirkulacije, a u skladu sa tim i RAZLIČITOG rasporeda baričkih sistema (ciklona i anticiklona).\nOvakav zaključak je izveden na osnovu analize originalnih temperaturnih podataka sa RAZLIČITIH tačaka planete. Najkraće rečeno, čak i da je u nekom određenom vremenskom intervalu zagrevanje zaista globalnog karaktera, odnosno da je na više od 50% stanica na planeti registrovan pozitivan temperaturni trend, to je sve promenljivog i privremenog karaktera, što znači da se u nekom drugom trenutku ili periodu, zbog stalne dinamike u atmosferi – začas obrne situacija, pa se pređe u tzv. globalni pad ili stagnaciju temperature, do opet nekog narednog trenutka ili perioda – kada će se (globalna) temperaturna situacija ponovo izmeniti, u manjoj ili nešto većoj meri… Dinamika atmosfere se čak i u jednom istom danu više puta menja, što svakodnevno dovodi do ekstremnih vremenskih pojava, ali naravno – na RAZLIČITIM područjima planete. Dakle, s obzirom na stalnu dinamiku u atmosferi, može se slobodno reći da SVE prirodne pojave i njihove (lokalne) karakteristike predstavljaju – savršeno sredstvo za (globalnu) manipulaciju i obmanu.


"Gravitacija" šampion na blagajnama u SAD (VIDEO) – Nadlanu.com\n"Gravitacija" šampion na blagajnama u SAD (VIDEO)\nObjavljeno 7. okt 2013. / 12:20:17\nPrema prvim podacima ovo je trenutno film sa najvećom zaradom u prvog vikenda u oktobru i najbolji rezultat za neki film u kome glume Sandra Bulok ili Džordž Kluni.\nFilm "Gravitacija" reditelja Alfonsa Kuarona skoro se ceo odigrava u svemiru, a Džordž Kluni i Sadra Bulok glume astronauta i medicinskog inženjera koji pokušavaju da prežive plutajući i svemiru nakon havarije broda.\nProšlonedeljni šampion, film "Oblačno sa ćuftama 2" je pao na drugo mesto sa zaradom od 21,5 milion dolara. Prvi deo ovog filma iz 2009. godine je bio velik uspeh za kompaniju Sony, a nastavak filma prati doživljaje pronalazača Flinta Lokvuda, nakon što jedan od njegovih pronalazaka počne da pravi životinje od hrane koje prete da preuzmu grad.\nFilm "Rizična igra" sa Džastinom Timberlejkom i Benom Aflekom se nalazi se na trećoj poziciji ove sedmice sa zaradom od 7,6 miliona dolara.\nBivši šampion boks ofisa u Americi, film "Zatorenici", u kojem glume Hju Džekmen i Džejk Džilenhal je sa drugog mesta ove sedmice pao na četvrto mesto.\nFilm o Formuli 1 "Rush", koji opisuje sportsko rivalstvo između asova Džejmsa Hanta u Nikija Laude je po zaradi ove nedelje zauzeo peto mesto, dok je rediteljski debi glumca Džozefa Gordona-Levita "Don Jon" o zavisniku od pornografije koji traži ljubav završio na šestom mestu.\nOvaj poredak filmova sa najboljom zaradom proteklog vikenda analitičari ocenjuju kao povratak drama za odrasle i izazovnijih filmova koji zaokupljaju pažnju gledalaca.\nPogledajte trejler za film Gravitacija


Ko i zašto krši ljudska prava u Ministarstvu odbrane Srbije\nMinistre, mikrofon je vaš\nAžuriranje personalnih podataka pripadnika Ministarstva odbrane izazvalo je podozrenje mnogih oficira i građanskih lica na službi u toj instituciji. Razlog nepoverenja je uzimanje ličnih podataka kroz tonski zapis u ličnoj interpretaciji davaoca. Ta metoda ažuriranja podataka ne nalazi se u naredbi Dragana Šutanovca, ali se sprovodi. Ko je to naredio i zašto\nNaređenjem ministra odbrane Dragana Šutanovca, krajem prošle godine naloženo je da se ažuriraju personalni podaci profesionalnih pripadnika Ministarstva odbrane i Vojske Srbije. Naređenje Šutanovca na nižem nivou sproveo je brigadni general Slađan Đorđević, pomoćnik ministra za ljudske resurse.\nNovo ažuriranje personalnih podataka, oprema i softver usklađeni su sa NATO standardima. Očigledno je da sistemom ažuriranja podataka pripadnika Ministarstva odbrane i Vojske, vrh odbrane Srbije priprema našu državu za ulazak u NATO. Veoma precizna evidencija pripadnika odbrane (zaštićena elektronska dokumentacija, dostupna samo određenim strukturama) jedan je od standarda sistema NATO. Kao i u državama članicama NATO-a, naši oficiri daju svoje lične podatke o školskoj spremi i stručnosti, znanju stranih jezika, ličnim osobenostima, bračnom stanju, krvnoj grupi... Pored toga prave se digitalne fotografije pripadnika koje odgovaraju standardima, na primer kao za biometrijske pasoše. I sve to regulisano je kroz naredbu ministra odbrane Dragana Šutanovca.\nNo, kod mnogih pripadnika Ministarstva odbrane podozrenje je izazvalo uzimanje zvučnog zapisa imena i prezimena, kao i matičnog broja, i to u interpretaciji osobe koja daje lične podatke. Jedan od primera davanja ličnih podataka kroz zvučni zapis jeste onaj sa pripadnicima Vojnotehničkog instituta. Fotografisanje, kao i beleženje tonskih zapisa, obavili su pripadnici iz sastava Uprave za odnose sa javnošću Ministarstva odbrane čiji je šef kapetan bojnog broda Petar Bošković!\n"Davaoci svog glasa" postavili su pitanje ko je to naredio, kada tako nešto ne postoji u naredbi ministra odbrane Srbije. Zato se i postavlja pitanje da li se radi o usmenom naređenju koje je Šutanovac izdao svojim potčinjenima iz Ministarstva odbrane, koji to bez pogovora izvršavaju. Očigledno da se ta operacija sprovodi van zakonskih okvira i da su time ugrožena ljudska i radna prava pripadnika Ministarstva odbrane. No, na pitanje nekih pripadnika Ministarstva odbrane i Vojske Srbije zašto podatke o sebi daju u tonskom zapisu, izvršioci ažuriranja personalnih podataka su ih odmah dezavuisali pitanjem da li oni u tome vide neku zaveru! Da nije možda u pitanju teorija zavere?\nLjudski glas je jedinstven, baš kao i otisak prsta. Stoga je moguće identifikovati govornika i zabeležiti karakteristike njegovog ili njenog glasa, koji se može upotrebiti kao temelj za buduću proveru. Zato i postoji mogućnost da se tonski zapisi koje su dali pripadnici Ministarstva odbrane i Vojske Srbije zloupotrebe. Tako se oni na osnovu tonskog zapisa mogu neovlašćeno prisluškivati i apsolutno tajno pratiti.\nDa bi se omogućila glasovna identifikacija davaoca tonskog zapisa, potrebno je proći kroz nekoliko koraka: snimanje glasa i predstavljanje govornika sistemu, a zatim ekstrakcija bitnih osobina glasa i njihovo spremanje u bazu podataka. Zatim se ponovo obrađuje personalni tonski zapis i ekstrahuju bitne karakteristike, koje se onda upoređuju sa onima u bazi podataka, te se na taj način utvrđuje identitet. Inače, snimanje glasa obavlja se u 16 bitnih oblasti, uz frekvenciju 16.000 Hz. Prilikom snimanja tonskog zapisa ličnih podataka, da bi se dobio reprezentativni i ujednačen uzorak za dalju obradu, potrebno je desetak sekundi, a pri proveri identiteta samo četiri sekunde, jer je sasvim mala količina podataka potrebna za identifikaciju.\nO zloupotrebi tonskih zapisa uveliko se već govori u vojnoj literaturi. Podsetimo da je moguće preneti zvuk tako da glas čuje samo izabrana osoba (i niko više) i da je moguće s udaljenosti izmeniti emocije upotrebom elektromagnetnih uređaja. Za potvrđivanje istinitosti navedene tvrdnje dovoljno je da se pročita Ugovor Ministarstva odbrane SAD iz 1995. godine. Naziv ugovora je Komunikacija mikrotalasnim zvučnim efektima, evidencioni br. dokumenta: SBIR F41624-95-C-9007.\nNove naučne metode ukazuju da je moguće i kloniranje ljudskog glasa. Laboratorija Los Alamos u Novom Meksiku otkrila je 1999. godine tehnologiju glasovne morfologije. Sa snimka nečijeg glasa naučnici su sposobni da kloniraju govor u skoro realnom vremenu. Ta tehnologija se već koristi u kontroli ljudi radi upravljanja društvenim procesima.\nZato se i postavlja pitanje da li ministar odbrane Dragan Šutanovac učestvuje svesno ili nesvesno u kršenju ljudskih i prava pripadnika Ministarstva odbrane Srbije i Vojske Srbije?\nKada u Vojsci Srbije stupe na snagu novi standardi u oblasti kadrovske politike, svi oficiri koji budu ušli u izbor postavljanja na važne komandne i rukovodeće dužnosti i školovanja na višim nivoima upućivaće se na seriju psihotestova u Odeljenju za mentalno zdravlje i vojnu psihologiju VMA.\nMerila procene psiholoških kapaciteta i perspektive razvoja karijere, saglasno procenama, predstavljaju eliminaciona merila koja govore o "(ne)mogućnostima prolaznosti" kandidata u budućoj karijeri. Verovatno će stručnjaci VMA ocenjivati kandidate. Testovi će obuhvatati "faktorsku procenu ličnosti" i "procene fluidne i kristalizovane inteligencije". Povodom toga šef odbrane Srbije Šutanovac kaže da će biti nabavljeni najsavremeniji psihotestovi, informatička oprema i softveri.\nOd kada je Dragan Šutanovac šef odbrane Srbije, Ministarstvo odbrane funkcioniše stihijno.\nKada je u pitanju Sektor za materijalne resurse, tu je nastao haos otkako ga vodi kum šefa odbrane Ilija Pilipović. Nedavno je na inicijativu Pilipovića sa mesta direktora Vojnotehničkog instituta smenjen pukovnik Mladen Pantić, koga je zamenio pukovnik Zoran Rajić, prvi direktor VTI-a koji nije ponikao u ovom institutu. Inače, mentor prilikom izrade doktorata pukovniku Rajiću bio je smenjeni pukovnik Pantić.\nPored raznih neslaganja pukovnika Pantića sa Pilipovićem i Šutanovcem, stoji i odbijanje bivšeg direktora VTI-a da pristane na prenošenje vojnog poligona Nikinci u nadležnost Jugoimporta SDPR. Inače, poligon Nikinci je osnovan 1951. godine kao centralni opitni poligon za potrebe vojne industrije, da bi od 1957. bio potčinjen Institutu naoružanja. Formiranjem Tehničkog opitnog centra 1973. godine poligon Nikinci prelazi u njegov sastav. Pa su, tako, sve do danas, Nikinci bili pod patronatom Vojnotehničkog instituta, ali tog dokumenta više nema. Mnogi pripadnici VTI-a pokušavaju da pronađu taj dokument i spreče "prelaženje" ovog vojnog poligona pod Jugoimport SDPR. Očigledno je da je taj dokument nestao tokom seljenja pripadnika VTI-a iz Katanićeve i iz Kumodraža u Žarkovo, gde se nalazio Vazduhoplovni institut. Sada je sve na jednom mestu: od direkcije, kopnene vojske, vazduhoplovstva do opitnog centra.\nPrelaženjem Nikinaca u nadležnost Jugoimporta SDPR, VTI i namenska industrija bi u potpunosti zavisili od ove firme koja trguje oružjem, a ostvaruje ogroman profit. Očigledno da je Jugoimportu potrebno još samo nepodeljeno vlasništvo nad Nikincima. To je jedna od veoma važnih karika potrebnih u poslovanju Jugoimporta SDPR i tako ova firma postaje faktički nadređena VTI-u.\nDa će se to i dogoditi, upravo govori informacija o dolasku pukovnika Zorana Rajića na mesto direktora VTI-a. On taj postupak treba da sprovede u delo. Takođe, postoji informacija da Jugoimport SDPR već ograđuje poligon Nikinci.


Janis dominirao, ali uzalud – Džordž "nosi" Kliperse - Vesti - B92.net\nJanis dominirao, ali uzalud – Džordž "nosi" Kliperse\nU noæi iza nas je odigrano sedam meèeva u NBA ligi.\nSNIzvor: B92 ponedeljak, 8.11.2021. | 09:15\nPhoto: Tanjug/AP Photo/Patrick Semansky\nMilvoki Baksi su upisali novi poraz u okrnjenom sastavu, a ovoga puta su od njih bolji bili Vašington Vizardsi i to rezultatom 101:94 u èuvenom "Kapitalu".\nBaksima nije pomogla ni "brutalna" partija Janisa Adetokumba koji je opet bio na MVP nivou sa 29 poena i 18 skokova i uz to imao 5 asistencija, 3 ukradene lopte, 1 blokadu i 1 izgubljenu.\nNisu Vizardsi baš kontrolisal meè od prvog do poslednjeg minuta, bilo je dosta oscilacija u igri, dosta preokreta iako su Vizardsi utakmicu otvorili nemilosrdnom serijom 12:0 i veæ tada je bilo jasno da æe se Baksi teško vratiti u meè.\nJanis je igrao sjajno i zbog toga uspeo da pomogne gostima da na poluvremenu vode sa 52:49, da bi potom Bredli Bil i Montrez Herel dirigovali napadom koji postiže 33 poena za èetvrtinu i sa dvocifrenom razlikom se ulazi u finalnu deonicu kojom dolaze do pobede rezultatom 101:94.\nNajefikasniji je bio upravo Bredli Bil sa 30 poena, Kuzma je imao 15 uz 10 skokova, Herel 15 uz 4 skoka, a Danijel Gaford 11. Deni Avdija je meè završio sa 3 poena uz 9 skokova i 4 asistencije.\nJanis je predvodio Milvoki sa 29 poena i 18 skokova, Grejson Alen je dodao 19, Holidej 14, a Portis 13 uz takoðe 13 skokova.\nLos Anðeles Klipersi su došli do èetvrte uzastopne pobede u "ludoj" utakmici sa Šarlot Hornetsima u kojoj su slavili rezultatom 120:106 u svom Stejpls centru.\n"PG13" iliti Pol Džordž opet je bio predvodnik sa 20 poena, 9 skokova i 8 asistencija, dok je Redži Džekson pomogao sa 19 poena, Kenard je upisao 18, Terens Men 17 i 10 skokova, Batum 16, a Zubac 14 i 11 skokova.\nNa drugoj strani, po 21 poen su imali Lamelo Bol i Majls Bridžis, Rozir je imao 17 poena, Ubre 16, a Hejvard 15 postignutih poena.\nŠarlot Hornetsi trenutno imaju 5 pobeda i 6 poraza u šampionatu.\nIndijana Pejsersi su rezultatom 94:91 pobedili Sakramento Kingse i tako došli do èetvrte pobede u sezoni, a Kingsi su na poloviènom uèinku, 5-5.\nOpet nije bilo Brogdona u redovima Indijane pa se Karis Lavert istakao sa 22 poena, 18 je postigao Mekonel uz 7 asistencija, Sabonis 17 i 10 skokova, Duarte 15 i Majls Tarner 12 i 15 skokova.\nHerison Barns je sa 22 poena predvodio Kingse, dok su Haliburton, Foks i Hild upisali po 17 poena, a Holms je takoðe bio dvocifren sa 11 poena i 9 skokova.\nNBA ponedeljak 29.11. 15:12 Komentara: 41\nKatai: Ovo je sve zasluženo, bili smo bolji u derbiju


Višković: Velikim investicijama do povećanja BDP-a i plata - Akta.ba\n21.12.2018. 09:35 / Izvor: SRNA\nRepublici Srpskoj neophodne su velike javne investicije koje će zaposliti domaću operativu i omogućiti povećanje bruto domaćeg proizvoda /BDP/ i plate radnika, izjavio je predsjednik Vlade Srpske Radovan Višković.\nOn je istakao da je cilj Vlade da dosegne rast BDP-a od četiri do pet odsto i da prosječna plata bude 1.000 KM.\n"To ne možemo ostvariti bez javnih investicija. Na tom planu je cilj gradnja auto-puteva, brzih puteva i ostalih puteva u mnogim područjima RS- a koji će saobraćajno povezati Republiku i doprinijeti njenom razvoju", rekao je Višković za RTRS.\nOn je dodao da je strateško opredjeljenje povezivanje Banjaluke sa Srbijom i podsjetio da je o tome govorio i predsjedavajući Predsjedništva BiH Milorad Dodik.\n"To treba biti naš nacionalni i državni projekat iza kojeg apsolutno stojim. To nam je jedina logična veza, jer Srbiju smatramo maticom. Izgradnja tog auto-puta kojim bi se Banjaluka preko Doboja, Brčkog i Bijeljine povezala sa Srbijom - biće prioritet, a već narednih dana pregovaraćemo da se dođe do mogućih investitora za izgradnju", kaže Višković.\nOn je rekao da postoji obećanje predsjednika Srbije Aleksandra Vučića da će učestvovati u finansiranju izgradnje tog puta.\n"To treba iskoristiti jer će u tom smislu i naš put `9. januar` dobiti na značaju", naglasio je Višković.\nOn je najavio da će u prvom planu Vlade biti investicije u energetski sektor, počev od gradnje hidroelektrana "Dabar" i "Buk Bijela" do revitalizacije termoelektrana "Gacko" i "Ugljevik".\n"U narednih mjesec, dva trebalo bi da raspišemo tender za izbor izvođača radova na hidroelektrani `Dabar`. Vrijednost investicije je oko 240 miliona evra, a do sada je realizovano oko 60,70 miliona", naveo je Višković i dodao da evropski i svjetski finansijeri nude povoljne kredite i uslove, što bi moglo da omogući i nova radna mjesta i sigurniju i jeftiniju energiju.\nOn je istakao da će nosilac invcesticija u oblasti energetike biti "Elektroprivreda Republike Srpske", iako nije realno da to ona sama finansira jer je, izuzimajući Hidroelektranu "Bočac 2", posljednji veći energetski objekat sagrađen iz vlastitih sredstava Hidroelektrana "Višegrad", podignuta 1985. godine.\nVišković je naveo da su promjene u menadžmentu "Elektroprivrede" i njenim zavisnim preduzećima preduzete da bi stanje bilo poboljšano, za šta je dat rok od mjesec dana.\n"I u ekspozeu sam naveo da moramo posebnu pažnju posvetiti strateškim javnim preduzećima jer želimo da ta preduzeća pune budžet, a ne da se naslanjaju na njega. Nijedan direktor koji dobro radi i pravi pozitivne rezultate ne treba da ima brige za svoje radno mjesto, a oni koji nemaju rezultate moraće da odu. To je stav najviših organa SNSD-a i on će važiti za sve. Svi moraju da se uhvate u koštac sa problemima", naglasio je Višković.\nGovoreći o pismu u kojem je predsjednik kompanije "Boksit" Rajko Dukić upozorio vlasti da ne dozvole da zvorničko preduzeće "Alumina" doživi sudbinu Fabrike glinice "Birač", Višković je istakao da je on jedan od "krivaca" zašto je "Alumina" spasena 2013. godine.\n"Tada su Litvanci bili na izlaznim vratima i samo se čekao momenat kada će da odu. Zbog povezanosti `Boksita` i `Alumine` došao sam u Banjaluku sa apelom da je spasimo i donesena je odluka da RS preuzima `Aluminu`, koja je danas ozbiljan privredni subjekt čiji je godišnji izvoz veći od 200 miliona i koja izvozi u 45 zemalja", rekao je Višković.\nOn je podsjetio da su pristigle tri ponude za potraživanja "Birča" i sve su prihvaćene kao ravnopravne, ali uz striktne zaključke da ih kupac ne može otuđiti, da mora zadržati djelatnost narednih deset godina, poštovati ugovor koji "Alumina" ima sa "Boksitom" o kupovini rude, zadržati radnike i uložiti više od 50 miliona evra u revitalizaciju pogona i kreiranje novih proizvoda.\n"Postoji 13 uslova koje kupac treba da ispuni, a jedan od zaključaka predviđa da ukoliko kupac ne ispuni uslove RS-a može da raskine ugovor i nije obavezna da ga obešteti za ulaganja do tog momenta. Time su RS, zaposleni i kompanija zaštićeni. Vlada je donijela odluku da sva tri ponuđača imaju rok do 31. decembra ove godine da daju garancije da će ispuniti tih 13 zaključaka. Ništa se ne radi tajno i niko nije favorizovan", istakao je Višković.\nOsvrnuvši se na prodaju bijeljinske "Šećerane", Višković je naveo da nije prioritetno pitanje za koliko novca je prodata, već da ona radi i da cijela regija koja se bavi poljoprivredom može da svoje proizvode plasira u "Šećeranu" i da svi imaju koristi od toga.\nEUROFISH pomaže BiH u izradi strateškog programa razvoja ribarstva


NSinfo: Potpisano 10 sporazuma - Održana zajednička sednica vlada Srbije i Mađarske\nPotpisano 10 sporazuma - Održana zajednička sednica vlada Srbije i Mađarske\nZajednička sednica vlada Srbije i Mađarske, četvrta po redu\nodržana je u Budimpešti, a na dnevnom redu su bili započeti projekti, regionalna saradnja i unapređenje sveukupnih bilateralnih odnosa Beograda i Budimpešte. Potpisano je i deset sporazuma.\nPredstavnici vlada Srbije i Mađarske potpisali su devet međudržavnih sporazuma u različitim oblastima, a potpisan je i jedan sporazum u privatnom sektoru, u prisustvu premijera dve zemlje Ane Brnabić i Viktora Orbana.\nPotpredsednik Vlade Srbije i ministar unutrašnjih poslova Nebojša Stefanović i ministar unutrašnjih poslova Mađarske Šandor Pinter potpisali su izmene Sporazuma o zajedničkoj graničnoj kontroli u drumskom, vodenom i železničkom saobraćaju.\nJavno-privatno partnerstvo za Fruškogorski koridor? Mađarske kompanije zainteresovane\nParafe na Sporazum o ekonomskoj i tehničkoj saradnji u oblasti infrastrukturnih projekata stavili su potpredsednica srpske vlade i ministarka građevinarstva, saobraćaja i infrastrukture Zorana Mihajlović i potpredsednik vlade i ministar spoljnih poslova Mađarske Peter Sijarto.\nGodišnji plan rada za 2018. godinu, koji predstavlja aneks Memoranduma o razumevanju između vlada Srbije i Mađarske o stručnoj pomoći za pregovore o pristupanju Srbije EU, potpisali su ministarka za evropske integracije Srbije Jadranka Joksimović i Peter Sijarto.\nMinistar poljoprivredne Branislav Nedimović potpisao je dva sporazuma i to Pismo o namerama o poljoprivredno-prerađivačkoj saradnji sa mađarskim kolegom Šandorom Fazekašem, kao i Memorandum o razumevanju u oblasti zaštite potrošača i tržišnog nadzora sa mađarskim ministrom za nacionalni razvoj Miklošem Šestakom.\nPotpisan je i sporazum u oblasti nauke i obrazovanja, pa su ministar prosvete, nauke i tehnološkog razvoja Mladen Šarčević i Peter Sijarto parafirali Program saradnje u oblasti obrazovanja, nauke i kulture između dve vlade za period od 2018. do 2020. godine i Plan rada Programa prosvetne, kulturne i naučne saradnje za 2018-2020 godinu.\nMemorandum o saradnji u oblasti zapošljavanja između srpskog Ministarstva za rad, zapošljavanje, boračka i socijalna pitanja i mađarskog Ministarstva za nacionalnu ekonomiju potpisali su ministar za nacionalnu privredu Mihalj Varga i ministar za rad Zoran Đorđević.\nU oblasti odbrane, zaključen je Memorandum o razumevanju dva ministarstva o saradnji u oblasti izrade vojnih mapa i razmene materijala i podataka za potrebe izrade vojnih mapa, koji su potpisali mađarski ministar odbrane Ištvan Šimičko i državni sekretar u Ministarstvu odbrane Srbije Aleksandar Živković.\nTakođe, direktor mađarskog Državnog trezora Jozef Mesaroš i pomoćnik direktora Uprave za trezor Srbije Saša Ćelić potpisali su Sporazum o saradnji trezora dve države.\nOism međudržavnih sporazuma, potpisan je i jedan sporazum u privatnom sektoru i to Memorandum o razumevanju oko osnivanja kompanije u Arilju putem zajedničkog ulaganja.\nMemorandum, koji se odnosi na formiranje zajedničke kompanije mađarske i srpske privatne firme za proizvodnju i preradu malina u Arilju potpisali su Melinda Totmarton iz mađarskog "Horizon Food kft" i Milan Stanić iz Srbije, vlasnik "Milan Stanić doo".\nizvor: Tanjug, Fonet, agencije, foto: ilustracija\n... ap vojvodina, ekonomija, evropa, fruška gora, fruškogorski koridor, Novi Sad, region, ruma, saradnja, srbija


Stupio na snagu prekid vatre između Izraela i palestinskog islamističkog Hamasa\nTačno u šest sati po lokalnom vremenu, počeo je prekid vatre između Izraela i palestinskog islamističkog Hamasa u Pojasu Gaze, koji bi trebao da potraje šest meseci. Izraelski premijer Ehud Olmert upozorio je da je primirje osetljivo i da možda neće toliko potrajati jer Hamas nije promenio svoju ćud. Oko 40 raketa i 10 mina palo je na jug Izraela u sredu, a izraelska vojska je izvela uzvratne vazdušne udare, ali ni na jednoj strani nije bilo žrtava.\nPalestinska strana očekuje da se primirjem poboljša humanitarna situacija u pojasu Gaze koju je izazvala izraelska blokada. Izraelci očekuju da potpuno prestanu skoro svakodnevni raketni i minobacački napadi na njihovu juznu teritoriju. Hamas, koji kontroliše pojas Gaze, izrazio je uverenje da će sve palestinske frakcije poštovati prekid vatre. Jedan od vođa Hamasa Ismail Hanije najavio je da će primirje doneti stabilnost.\nU prvoj fazi primirja osim obustave neprijateljstava očekuje se postepeno olakšanje izraelske blokade i otvaranje graničnih prelaza kako bi se omogućio promet robe i sirovina. U drugoj fazi Izrael je najavio intenziviranje pregovora o puštanju izraelskog vojnika Gilada Šalita, otetog još pre dve godine. U slučaju napretka Izrael će pristati da se otvori granični prelaz Rafa prema Egiptu, glavna kapija u svet za Palestince i možda pusti deo palestinskih zatvorenika iz izraelskih zatvora. Vođe Hamasa međutim poriču da je Šalitovo oslobađanje deo dogovora. Ranije primirje uspostavljeno novembra 2005. godine nije dugo potrajalo.


On je rekao da treba što manje praviti razliku između onih koji su još ovde i onih koji treba da se vrate i istakao da je "najvažnije da imamo podsticaj da oni koji se vraćaju i donesu nešto - ugovor sa nekim preduzećem, sa Evropom, tako da njihov povratak znači jačanje sistema za sve".\nBožidar Đelić je takođe najavio da će u maju biti pokrenut i novi petogodišnji ciklus finansiranja naučnih projekata.\n"Odvojićemo novac koji će direktno ići privredi i na njoj će biti da izabere partnere u našoj naučnoj zajednici sa kojima žele sa radi. Prvi put formiframo Fond za inovacionu delatnost koji će da investira u kapital naših mladih malih preduzeća", kazao je Đelić.\nOn je kao primer naveo da u krugu Tehnološkog fakulteta u Beogradu postoji inkubator sa 15 firmi koje vode mladi ljudi koji su i inženjeri i naučnici i preduzetnici.\n"Taj fond ćemo mi finansirati i tako obezbediti da ne odu u Švajcarsku, Holandiju ili Ameriku, nego da mogu da formiraju proizvode u našoj zemlji", kazao je ministar Đelić gostujući u "Dnevniku" RTS-a.\nOn je naveo da je oko 2.000 diplomaca napustilo našu zemlju od 2000. godine, ali da više ne smemo da izgubimo nijednu jedinu osobu.\n(Preuzeto sa www.blic.rs, 6. marta 2010)


Nema kašnjenja, brza pruga S. Pazova - Novi Sad biće gotova do septembra 2021. - Sremski Portal\nSituacija sa korona virusom u Srbiji za sada nije uticala na rokove u izgradnji dela brze pruge od Stare Pazove do Novog Sada i polovinom aprila trebalo bi da bude završeno probijanja tunela Čortanovci, a cela deonica od 40 kilometara biće završena do septembra 2021. godine, izjavio je danas direktor RŽD International u Srbiji Mansurbek Sultanov.\n„Ovo nisu prijatne vesti oko korona virusa, ali mi smo bili spremni za takvu situaciju“, kaže Sultanov za Tanjug.\nOn navodi da su se dobro organizovali i u sedištu kompanije u Beogradu smanjili broj ljudi koji rade iz centrale, a poslali 90 odsto zaposlenih da radi od kuće, pošto im je IT služba obezbedila odgovarajuća softverska rešenja.\n„Još u januaru sam izdao naredbu da u kancelarijama u Beogradu budu instalirani uređaji za dezinfekciju različitog tipa“, kaže on i dodaje da takođe ljudi koji imaju simptome koji mogu ukazivati na korona virus, poput kašlja, ne dolaze u kancelarije, već da budu kod kuće i da poštuju sve mere Vlade Srbije.\nSultanov navodi da u centrali u Beogradu imaju direktno zaposlenih oko 100 ljudi, a sa podizvođačima više od 1.000 radnika i da svi slede uputstva srpske vlade.\nZaposleni u RŽD su ispoštovali i sve mere kada je reč o kretanju preko granice, naglasio je on.\nIstiče da na gradilištima situacija oko korona virusa do sada nije uticala na rad i predviđenu dinamiku, pošto se radi na otvorenom.\nKomentarišći najnovije zabrane kretanja, Sultanov kaže da će potpisali dozvole za kretanje radnika samo od gradilišta do kuće.\n„Radovi se odvijaju po planu i ostajemo pri roku da će naša deonica brze pruge od Beograda ka Budimpešti, to jest Stara Pazova – Novi Sad, biti gotova do septembra 2021. godine“, naveo je on.\n„Pre par nedelja smo obećali vladi da bude spojen severni i južni portal, to jest da tunel (dve cevi po 1.050 metara) bude skroz probijen i to će biti polovinom aprila. Na trasi pruge imamo probleme imovinsko- pravne prirode, ali to je slučaj svuda u svetu gde gradimo. Pre par dana sam održao hitan sastanak na kome su bili i predstavnici resornog ministarstva i napravili smo plan kako to da rešimo“.\nSultanov ističe da realizaciju projekta lično prate i podržavaju predsednik Srbije Aleksandar Vučić i ministarka građevinarstva Zorana Mihajlović.\nTako da je već postavljeno 35 kilometara koloseka od ukupno 40, dodao je Sultanov.\nSultanov navodi da je to jedna od najtežih deonica koje su do sada gradili u Srbiji zbog prirode zemljišta, pošto pruga ide obalom reke Dunav, zatim zbog zaštite prirode Fruške gore, Sremskih Karlovaca i slično, a pronađene su na trasi i bombe, projektili i druge stvare koje su ometale radove.\nVijadukt od oko 3,5 kilometara je, navodi, najinteresantniji objekat na trasi i već je završeno 90 odsto rasponskih kontrukcija.\nNovim ugovorom u ruskom kreditu od 172,5 miliona evra predviđena je i izgradnja novog Dispečerskog centra za upravljenje srpskim prugama, a Sultanov kaže da su već započete aktivnosti za njegovu izgradnju, odmah nakon potpisivanja ugovora krajem prošle godine.\nNavodi da je taj ugovor napravljen i na osnovu inicijative predsednika Srbije Vučića i da su ruske železnice dobile naredbu da taj projekt naprave tako da bude najbolji železnički sistem u regionu.\nSultanov napominje da se Srbija nalazi na mestu na kome ima više krakova Koridora 10, kao i da ima i Koridor 11 na kome se nalazi barska pruga.\nSve to zahteva centralizaciju i optimizaciju u upravljanju železničkim sistemom, što će povećati bezbednost i smanjiti troškove, naglasio je Sultanov.\nKaže da su već prikupljeni podaci i da će se krenuti sa izradom idejnog projekta u aprilu, koje bi moglo da bude završeno za godinu dana.\nProjektanti iz Rusije, njih 16, koji su došli u Srbiju kako bi radili zajedno sa srpskim kolegama na tom projektu, kako kaže, vraćeni su juče u Moskvu zbog aktuelne sitaucije, u skladu sa naredbama Vlade Srbije da se ograniči broj ljudi.\nSultanov dodaje da što se tiče drugih radova nema nikakvih prepreka, pošto su potrebni ljudi i mehanizacija već u Srbiji, kao i srpski podizvođači.\nPodseća da su ruske železnice ranije završile rekonstrukciju dela barske pruge kroz Srbiju od Resnika do Valjeva u dužini od 77 kilometara i da sada rade na projektovanju za rekonstrukciju od Valjeva do Vrbnice na granici sa Crnom Gorom.\nKaže da su sa investitorom već završeni svi projektni zadaci, tako da je dobio osam potpisanih projektnih zadataka za osam deonica na tom delu barske pruge.\n„Krenuli smo sada u komercijalni rad sa projektantima i prikupljamo podatke koliko bi to koštalo da bi napravili ugovor i smanjili što više eventualne tehničke greške. Radimo kako sa svestskim i evropskim kompanijama tako i sa vašim domaćim projektantom – Saobraćajnim institutom CIP“, naveo je Sultanov.\nSremski Portal / RTV / Foto: Pixaby


Radio Nešvil – Bogatić » „Pesmom da ti kažem“-Mešoviti hor „Mačvanski“-Radio Nešvil 29.05.2018. „Pesmom da ti kažem“-Mešoviti hor „Mačvanski“-Radio Nešvil 29.05.2018. – Radio Nešvil – Bogatić\n„Pesmom da ti kažem“-Mešoviti hor „Mačvanski“-Radio Nešvil 29.05.2018.\n30. maja 2018. 30. maja 2018. Radio Nesvil\nU organizaciji Kulturno obrazovnog centra, a pod pokroviteljstvom Opštine Bogatić, uz blagoslov Srpske pravoslavne crkve u hramu Rođenja Presvete Bogorodice u Bogatiću mešoviti hor “Mačvanski” održao je treći godišnji koncert pod nazivom “Pesmom da ti kažem”.\nHor “Mačvanski” osnovan je u februaru 2013. godine u maloj sali KOC-a u Bogatiću, kada se grupica od desetak mačvanskih poklonika harmonskog pevanja našla na prvoj probi i audiciji za hor. Vremenom Hor je izrastao u ozbiljan kamerni sastav koji može da se odvaži u izvođenju kompozicija u javnom nastupu i raznim manifestacijama.\nHor “Mačvanski” je otvorio nastup blokom duhovnih kompozicija pod dirigenskom palicom Ivana Radovanovića.\nNajmlađi članovi Dečijeg hora “Duga” predstavili su se harmonskim pevanjem, pod vođstvom Ivana Ostojića.\nZnačaj jednog ovakvog sastava istakao je protojerej Marko Marković i starešina hrama Rođenja Presvete Bogorodice u Bogatiću.\nStihove pesme Milene Ćirović ”Ptica u kavezu“ govorio je Miroslav Perić glumac Amaterskog pozorišta “Janko Veselinović”.\nSpecijalni gosti koncerta “Pesmom da ti kažem” bili su braća Teofilovići Ratko i Radiša.\nBranislav Ković glumac Amaterskog pozorišta “Janko Veselinović” izveo je recitovanje “Molitva Kneza Lazara”.\nSvima koji su pomogli Mešoviti hor “Mačvanski” Tanja Jurišić direktor KOC-a uručila je zahvalnice.\nMnogobrojni posetioci iz Mačve, sveštena lica i gosti uživali su u kompozicijama Stevana Stojanovića Mokranjca, Slava ”Blagoslovi duše”, Slava “Jednorodni sine” i “Tebi pojem”, druge i devete rukoveti, Stevana Stojanovića Mokranjca, “ Udade se jagoda”, pa “Velika čočeška igra” iz opere Koštana, Petra Konjevića i sa “Rum, dum, dum” Mešoviti hor “Mačvanski”, završio je ovogodišnji treći po redu koncert “Pesmom da ti kažem”.\nDonald Tramp položio zakletvu, postao 45. predsednik SAD\n20. januara 2017. radionesvil Komentari su isključeni na Donald Tramp položio zakletvu, postao 45. predsednik SAD\n„Boj na Dublju“ Najava-Glas opštine Bogatić 25.07.16\n25. jula 2016. radionesvil Komentari su isključeni na „Boj na Dublju“ Najava-Glas opštine Bogatić 25.07.16\nZa utaju poreza u 2019. mnogo veće kazne\n4. januara 2019. radionesvil Komentari su isključeni na Za utaju poreza u 2019. mnogo veće kazne


25. Feb 2021 635\nU prostorijama Srednjoškolskog centra „Nikola Tesla“ Šamac snima se dokumentarac povodom 50 godina postojanja ove obrazovne ustanove. Ideja je potekla od predstavnika Kluba istoričara „Posavina“ i Stvaralačko-edukativnog tima iz Modriče uz odobrenje direktora škole, Smilje Nišić.\nDokumentarac se snima po scenariju Maje Vidović, a pored nje učestvuju Dimitrije Živanović, kao narator, te Danijel Broćilović, kao kamerman i montažer.\n„Ovo je jedinstvena prilika da, kao bivši učenici, povodom 50 godina postojanja škole ostavimo nekog traga za buduće generacije. Bilo mi je veliko zadovoljstvo sarađivati sa bivšim profesorima, učenicima ali i sadašnjim đacima, koji su se, sa zadovoljstvom, odazvali pozivu“, istala je istoričarka Vidovićeva.\nPremijera je predviđena sredinom marta za srednju školu, a za sugrađane Šamca dokumentarac će biti prikazan tokom manifestacije Dani opštine Šamac koja se održavaju u aprilu.\n„Srednjoškolski centar osnovan je 1970. godine, a ranije su stručne škole postojale zasebno. Drago mi je što dokumentarac o školi snimaju naši bivši učenici, koji se trude da na najbolji način predstave prave vrijednosti omladini lokalne zajednice, i koji su poslije svršenih studija ipak se odlučili vratiti na svoje ognjište da prenesu svoje znanje novim generacijama, i tako dali primjer našim đacima. Ovim putem pozivam sve devetake da nam se pridruže naredne godine i da zajedno uz, kvalitetno osoblje, stičemo znanje“, istakla je Smilja Nišić\nMladi režiser, Danijel Broćilović, jedan od predstavnika SET-a iz Modriče, istakao je da mu je ovo jedno novo iskustvo koje će mu, i te kako, pomoći u nastavku karijere.\nTagovi: posavina klub istoričari


Fizička aktivnost štiti od prehlada « Herbanic Tinkture\nRedovno fizičko vežbanje može vam pomoći da budete manje prehlađeni i imate manje problema tokom sezone gripa, i to skoro dvostruko manje. To su pokazali rezultati istraživanja Univerziteta Apalačian, objavljeno u Britanskom žurnalu sportske medicine.\nIstraživači su pratili oko 1000 mlađih osoba tokom jeseni i zime i utvrdili da su ljudi koji bar pet dana nedeljno upražnjavaju neke fizičke aktivnosti u proseku 43% manje obolevali od infekcija gornjih disajnih puiteva (nosa i grla) od onih koji su vežbali manje od toga. Ne samo da su fizički aktivne osobe bile manje pogođena infekcijama, nego su se i brže oporavljali u slučaju da se razbole,\nRezultati ove studije su veoma ohrabrujući, jer pokazuju da se sasvim prirodnim sredstvima imunitet može značajno poboljšati. Ne samo imunitet – fizička aktivnost je, po svim pokazateljima, veoma dobra po celokupno zdravlje, posebno zdravlje srcai krvnih sudova…\nKategorije: Bolesti Istraživanja Tagovi: fizicka aktivnost grip imunitet infekcije zdravlje


RTS :: Dokument sa potpisom Napoleona u „Adligatu“\nZanimljivosti Dokument sa potpisom Napoleona u „Adligatu“\nponedeljak, 27. jan 2020, 10:38 -> 10:55\nUdruženje za kulturu, umetnost i međunarodnu saradnju „Adligat“ obeležilo je šestu godišnjicu postojanja i 138 godina od prvog otvaranja za javnost, a na svečanosti u prostorijama Udruženja, prikazan je dokument iz 1807. godine sa originalnim potpisom imperatora Napoleona Prvog Bonaparte.\n„Reč je o poklonu jedne grofice, koja nije želela da se njeno ime objavi. Međutim, troškovi u vezi sa porezima, transportom, osiguranjem, proverom autentičnosti bili su toliki da smo morali da angažujemo donatore u Beogradu da pomognu u njihovom pokrivanju“, kaže Viktor Lazić, predsednik Udruženja „Adligat“ i dodaje da nijedan veliki muzej na svetu nije veliki ako baštini samo lokalne artefakte, ma koliko oni značajni bili za svet.\n„Luvr i Britanski muzej podjednako su značajni zbog svojih egipatskih i drugih svetskih zbirki, kao i zbog zbirki Francuske i Britanije. U tom pravcu i mi razvijamo 'Adligat', sa željom da se stvori svetsko čvorište kulture, umetnosti i nauke. Nabavka dokumenta ovakvog značaja je samo jedan, ali važan korak u tom pravcu“, izjavio je Lazić.\nU „Adligat“ je stigao neuobičajeno veliki dokument za vreme ratova i kriza kada je nastao, što mu daje poseban značaj i vrednost.\nPotpisan je u slavnoj Palati Fonteblo u Parizu, 27. septembra 1807. godine. Jedan od najslavnijih vojskovođa istorije, dokument kojim se daje milost dezerteru Aleksandru Bernaru Radelskom osuđenom na „16 godina nošenja kugle sa okovima i 1.500 franaka kazne“, potpisao je samo sa „Napoleon“, uz obrazloženje: „Dajemo prednost milosrđu nad strogosti zakona“.\nPa ipak, osuđenik je dobio samo obično, a ne i potpuno pomilovanje. Dokument sadrži još tri potpisa.\nO potamnjenju slave\nNajznačajniji je svakako potpis arhikancelara imperije Žana Žaka Reži de Kambaseresa (1753-1824), vojvode Vojvodstva Parme, predsednika komisije i jednog od autora slavnog Napoleonovog zakonika za koji je sam Napoleon govorio: „Slavu mojih 40 pobeda potamniće jedan Vaterlo, ali slavu moga zakonika ništa neće potamneti“.\nTo je svakako jedan od najznačajnijih pravnih akata u istoriji sveta čiji je uticaj na sveukupno pravo i na pravo mnogih pojedinačnih zemalja, ogroman.\n„Posredna veza ovog dokumenta sa Napoleonovim zakonikom svakako će biti razlog zašto verujemo da će stotine pravnika i naročito studenata prava želeti da poseti „Adligat“. U našoj redovnoj turi već je planirano da se istakne i veza Napoleona sa Srbijom, koja je višestruka i kompleksna.\nNapoloenova osvajanja i diplomatske akcije uveliko su se odražavale na Prvi srpski ustanak. Poznata je tvrdnja da se divio Karađorđu, kojeg je smatrao najboljim vojskovođom na svetu, a srpske vojskovođe su mu, na neki način, okončale karijeru – od 37 ruskih generala koji su učestvovali u Borodinskoj bici čak 10 su bili Srbi ili srpskog porekla“, kazao je Lazić.\n(ponedeljak, 27. jan 2020, 19:36) - Gordana [neregistrovani]\nBravo za upornost i viteštvo u odbrani kulture Srbije.


BVK: Plan za Makiško polje ne ugrožava vodoizvorište\nTanjug 27. decembra 2020. 20:23\nBEOGRAD – Urbanizacija predviđena planom detaljne regulacije za Makiško polje ne ugrožava vodoizvorište koje se nalazi na tom području, kažu u JKP „Beogradski vodovod i kanalizacija“.\nDeo javnosti tvrdi da će usvajanjem tog plana biti ugroženo vodosnabdevanje građana, a izvršni direktor za razvoj, projektovanje i investicije tog preduzeća, Vladimir Milojević, odbacuje te tvrdnje kao netačne, uz obrazloženje da su izdali stroge uslove za Makiško polje koji su u skladu sa zakonom i koji će sprečiti da beogradsko izvorište bude ugroženo.\n„Izdali smo uslove u skladu sa Pravilnikom o određivanju i održavanju beogradskog izvorišta, odnosno zona sanitarne zaštite. Izdali smo stroge uslove koji su u skladu sa zakonom i smatramo da naše izvorište neće biti ugroženo“, rekao je Milojević Tanjugu.\nDodaje da je JKP „Beogradski vodovod i kanalizacija“ učestvovalo u izradi tog plana kroz izdavanje uslova očuvanja beogradskog izvorišta, vodovoda i očuvanja infrastrukturnih objekata vodovodnog i kanalizacionog sistema u Makiškom polju.\nMilojević ističe da se Makiško polje nalazi u široj zoni sanitarne zaštite, odosno zoni 3, gde, kako kaže, ne postoje vodozahvatni objekti, reni-bunari i cevasti bunari za crpljenje podzemnih voda.\n„Pošto smo učestvovali u tom planu, smatramo da se kvalitet podzemne i površinske vode na tom području neće promeniti, kao ni kvalitet našeg proizvoda, a to je higijenski ispravna voda za piće“, rekao je Milojević.\nNapominje da postoje tri zone i da su to neposredna zona, odnosno zona 1, uža zona sanitarne zaštite, zona 2, i šira zona sanitarne zaštite, zona 3, gde je Makiško polje.\nNaveo je primer da se novobeogradski blokovi 44, 45, 70, koji su građeni u drugoj polovini 20-og veka, takođe nalaze u široj zoni sanitarne zaštite i da nisu ugrozile vodosnabdevanje građana.\nPored toga, Milojević napominje i da će usvajanjem tog Plana, „Beogradski vodovod“ dobiti nove cevovode čiste vode ka važnim punktovima, a to su Železnik i Žarkovo.\n„Naše preduzeće je dobilo i priliku da cevovode koji su stari više od 50 godina zameni novim, dobilo je priliku da infrastrukturne objekte, kao što su rezervoari i crpne stanice na tom području, takođe budu rekonstruisane“, rekao je Milojević.